20.08.2019 / 22:31 Regija - New York\nPredsjednik Srbije Aleksandar Vučić sastao se u New Yorku sa američkim državnim sekretarom Mike Pompeom. Sastanak je trajao skoro dva sata.\n"Nema sumnje da imamo američku podršku, jer i oni misle da je važno da se nastavi dijalog Beograda i Prištine, da bismo mogli na svaki način i po svaku cijenu da sačuvamo mir, gledamo u budućnost i unapređujemo našu ekonomiju", rekao je Vučić, prenosi RTS.\nAleksandar Vučić je rekao da je Mike Pompeo želio da čuje šta je to što Srbija misli, prije svega po pitanju rješavanja kosovskog problema.\n"Rekao sam, čini mi se na najkraći način, koja je to pozicija Srbije", navodi Vučić.\nZamolio je, kaže, američku administraciju da pokuša, iako je to i do sada činila, da još snažnije utiče na kosovsko-metohijske Albance da ukinu takse koje su nametnute prije skoro godinu dana.\n"I po tom pitanju nema sumnje da imamo američku podršku, jer i oni kao i mi smatraju da je važno da se nastavi dijalog Beograda i Prištine, da bismo mogli na svaki način i po svaku cijenu da sačuvamo mir, da gledamo u budućnost i unapređujemo naše ekonomije", istakao je predsednik.\nTo je, navodi Vučić, bio glavni dio sastanka.\n"Ja sam govorio i o važnosti zaštite naših sakralnih objekata na KiM, posebno imajući u vidu posljednje slučajeve koji se na Kosovu događaju, više njih", ističe predsjednik Srbije.\nIstiče da nije važna politička cijena koju morate da platite, jer ljudi u našoj zemlji ne vole da slušaju stvari koje imaju veze sa realnošću, već više ono što ima veze sa mitovima.\n"Od naših odnosa kao dva najveća naroda na Zapadnom Balkanu zavisi budućnost regiona. Što prije pronađemo dogovor osiguraćemo budućnost za ljude", kaže Vučić.\n"Vjerujem da će Amerika još snažnije željeti da se uključi na različite načine u rješavanje problema u regionu iz kojeg mi dolazimo", navodi Vučić.\nMike Pompeo je na Twitteru napisao da je sa srpskim predsjednikom imao "produktivan ručak", tokom kojeg su razgovarali o dijalogu Beograda i Prištine, kao i evropskim integracijama Srbije.


Jeftini letovi iz Salcburga za Barselonu - Avio karte Salcburg Barselona - eSky.rs\nAvio karte iz Salcburga za Barselonu\nPretražite letove iz Salcburga za Barselonu\nProverite najbolje prilike za letove iz Salcburga za Barselonu\nW. A. Mozart - El Prat\nZa rutu iz Salcburga za Barselonu nema direktne veze\nNajkraći letovi s presedanjem traju oko 8h 55min.\n✔ Postoje li posebne ponude za letove iz Salcburga za Barselonu na eSky.rs?\n✔ Mogu li se pobrinuti za osiguranje prilikom rezervacije leta iz Salcburga za Barselonu?\n✔ Ako rezervišem let iz Salcburga za Barselonu, mogu li da rezervišem ujedno i smeštaj?\n✔ Koje avio-kompanije nude letove iz Salcburga za Barselonu?\nBudite sigurni, da na eSky.rs ponuda letova iz Salcburga za Barselonu uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Salcburg - Barselona\nJeftini letovi do Austrije Jeftini letovi iz Austrije Jeftini letovi za Beč Jeftini letovi iz Beča Jeftini letovi Sylling Jeftini letovi Sylling\nJeftini letovi do Vijetnama Jeftini letovi iz Vijetnama Jeftini letovi do Jersey Airport Jeftini letovi od Jersey Airport


Više od 80 odsto građana Srbije protiv sankcija Rusiji i ulaska u NATO – BALKAN TV NOVI SAD\nHomeDruštvoViše od 80 odsto građana Srbije protiv sankcija Rusiji i ulaska u NATO\n20/05/2022Redakcija BALKAN TVDruštvo, Vesti, Za slajder0\nIstraživanje Nove srpske političke misli (NSPM) pokazalo je da ogromna većina građana Srbije nije za uvođenje sankcija Rusiji, protivi se ulasku u NATO i ne bi priznala Kosovo i Metohiju u zamenu za prijem Srbije u Evropsku uniju.\nUrednik NSPM Đorđe Vukadinović je rekao da je to istraživanje pokazalo da Srbija nije baš tako podeljeno društvo kako se smatra, i tvrdi da se druga istraživanja o sličnim temama mogu razlikovati za manje od dva procenta.\n„Kada smo pitali ko je najviše kriv za sukob u Ukrajini, čak 68,7 odsto reklo je da je to NATO, Ukrajinu krivi 7,4, Rusiju 5,6, a nema stav oko 18 posto građana”, rekao je Vukadinović, prenosi Beta.\nUkazao je da je podrška ulasku Srbije u NATO „doživela minimum” i sada je pala na 5,4 odsto, a protiv ulaska u NATO je 87,2 odsto ispitanih.\n„Ta opcija da treba priznati Kosovo zarad ulaska u EU nikad nije prešla 10 posto i pokazalo se da nije Srbija tako podeljena, već neki centri moći stvaraju konfuziju i trude se da pomute i relativizuju ove nalaze”, rekao je Vukadinović i pozvao kolege istraživače da iznesu svoje nalaze o tim temama.\nVukadinović je rekao da je čvrsto opredeljeno samo 20 odsto anektiranih koji su za EU, ili oko 30 odsto onih koji su čvrsto protiv, dok se svi ostali kolebaju i na njih utiču mediji ili neke izjave predsednika Srbije Aleksandra Vučića.\n„Nudimo nalaz oko kojeg treba otvoriti dijalog i ne prejudiciramo zaključke i odluke države, ali bi svaka država morala imati na umu ove nalaze” rekao je Vukadinović i predložio raspravu u medijima s nacionalnom frekvencijom.\nIstoričar Slobodan Janković rekao je da je istraživanje NSPM rađeno pre najnovijih izjava o „najtežoj zimi koja sledi” i izrazio bojazan da bi neki naredni rezultati možda povećali procenat onih koji kažu da žive gore nego pre.\nOn se osvrnuo i na politiku prema Kosovu i rekao da su građani odbacili političare koji su govorili da je „dosta nebeske Srbije” i da je „Kosovo balast”.\nGovoreći o najnovijim događajima, rekao je da je „više pritisnut” Aleksandar Vučić nego sama Srbija, i da je predsednik „ispipavao teren kolika mu je podrška u Crkvi i u javnom mnjenju za neke poteze prema Rusiji”.\n„I ovo istraživanje, i stav SPC, jasno govore da je narod protiv uvođenja sankcija Rusiji, i vlast treba da zna – ako je i imala planove za uvođenje sankcija – da nema podršku za takav potez”, rekao je Janković uz ocenu da je „Srbija uvek bila na pravoj strani u ratnim sukobima”.


Radio Tivat | Katastar prima elaborate i nakon 15. jula\n06 јул Katastar prima elaborate i nakon 15. jula\nPosted at 11:50h in Opština\tby\tDragan Popadic\nZakonom o izmjenama i dopunama Zakona o planiranju prostora i izgradnji objekata, koji je juče usvojen u Skupštini Crne Gore između ostalog se predviđa da će vlasnici bespravnih objekata do 15. jula moći da predaju zahtjev za legalizaciju sa dokazom iz katastra da su predali elaborat premjera na ovjeru.\nKako pojašnjavaju iz Ministarstva održivog razvoja i turizma, u tom slučaju postupak se prekida do dostavljanja potpune dokumentacije, odnosno na rok do 90 dana.\n„S obzirom na činjenicu da je došlo do zastoja u katastru zbog velikog broja zahtjeva za ovjeru elaborata i zahtjeva za upis objekata, jer su građani čekali posljednji trenutak za prijavu, bespravnim graditeljima koji urade elaborat izvedenog stanja se omogućava da predaju zahtjevza legalizaciju u zakonom predviđenom roku, te naknadno dostave nedostajuću dokumentaciju“, navodi se u saopštenju.\n„U skladu sa članom 60 navedenog zakona, podnesak, u ovom slučaju zahtjev za legalizaciju koji se predaje opštinama, a koji je u formalnom smislu nepotpun, ne može se odbiti ukoliko nisu sprovedene procesne radnje. To podrazumijeva da je ovlašćeno lice dužno da obavijesti podnosioca zahtjeva koja dokumenta treba da dostavi i odredi primjeren rok za dopunu dokumentacije“, poručuju iz nadležnog resora.\nMinistarstvo održivog razvoja i turizma još jednom apeluje na građane da podnesu zahtjev za legalizaciju do 15. jula, što je krajnji rok.\n„Katastar će primati elaborate na ovjeru i zahtjeve za upis objekata (list nepokretnosti) i nakon 15. jula, kako bi građani mogli da dopune traženu dokumentaciju. Takođe, apelujemo na jedinice lokalne samouprave koje sprovode postupak legalizacije da otvore nove šaltere i pojačaju kapacitete za prijem zahtjeva“, poručuju iz ministarstva.


Fudbaleri „Jasena“ prvaci Zlatiborske okružne lige (VIDEO)\nNaslovnica NAJNOVIJE Sport Fudbaleri „Jasena“ prvaci Zlatiborske okružne lige (VIDEO)\nOd samog starta sezone „Jasen“ je stavio na znanje protivnicima i javnosti da je najozbiljniji kandidat za osvajanje prvenstva i plasman u zonski rang takmičenja, u kojem je se poslednji put takmičio 2008. godine, kao član Zone „Morava“. Cilj je ostvaren tri kola pre kraja prvenstva, pobedom nad „Sečicom“ rezultatom 2:0, golovima Jankovića i Sinđića.\nPredsednik kluba Edib Žigović kaže da je uprava se trenerom Belminom Sadikovićem napravila dobru selekciju igrača i da rezultat nije izostao. Kaže da su bili korektni prema svim igračima i da su ispoštovani svi dogovori, a ovi su to znali da cene i vrate. Još jednom je izrazio zahvalnost sponzorima, uglavnom Brodarevcima sa inostranim adresama, koji su pomogli rad kluba i u velikoj meri doprineli osvajanju titule.\nI kapiten Adis Balija i najbolji strelac Boban Sinđić kažu da je su dobre partije i osvajanje titule rezultat pre svega dobre atmosfere u ekipi.\nU narednoj sezoni „Jasen“ će se takmičiti u Zapadno-moravskoj zoni u kojoj su protivnici znatno kvalitetniji. Svi kažu da je plan da „Jasen“ postane stabilan zonaš. Nastup u višem rangu će biti znatno lakši ako se ostvare želje i planovi uprave o rekonstrukciji stadiona na Rosuljama, koji bi dobi znatno bolji teren, tribine i pomoćne prostorije.\n„Jasen“u narednom kolu u Kosjeriću igra derbi protiv drugoplasirane „Crnokose“, od koje trenutno ima 10 bodova više. Utakmica nema rezultatski značaj ali su nam i igrači i uprava potvrdili da će se i u ovoj, i u mečevima protiv „Jedinstva“ i „Perućca“, ići na pobedu jer žele da sezonu završe bez poraza.


Poslovni događajiBez kategorije\nMoravčević je u proteklih dvadesetak godina objavio seriju čitanih istorijskih romana, od kojih se neki, poput romana Vreme vaskrsa i Albion, Albion, bave Srbijom u XX veku. Najveći broj Moravčevićevih istorijskih romana bavi se srpskom istorijom XIV i XV veka. Posebnu pažnju čitalaca privukli su Moravčevićevi romani Vitez u doba zla, Poslednji despot, Radičevo zaveštanje, Zapisi o srpskom carstvu i Marko Mrnjavčević – nepriznati srpski kralj. Moravčević je objavio i istorijske romane Beču na veru i Grof Sava Vladislavić. Prošle\ngodine u izdanju Arhipelaga objavljena je i piščeva istorijska studija Srpske vlastelinke u kojoj se bavi sudbinom i državničkom ulogom šest znamenitih Srpkinja s kraja XIV i početka XV veka. Moravčević je dobitnik Nagrade „Rastko Petrović“ za životno delo (2011), a prošle godine je za Grofa Savu Vladislavića dobio Nagradu „Janko Veselinović“ za najbolji istorijski roman na srpskom jezik\nSvetski dan knjige - 30 posto popust na izdanja "Arhipelaga"


Analitičari: Priština nema jasnu strategiju za dijalog\n14. mart/ožujak, 2011.\nHašim Tači, februar 2011.\nPremijer Kosova Hašim Tači izjavio je da će ishod dijaloga Prištine i Beograda biti\nmeđusobno priznavanje Kosova i Srbije kao dve nezavisne zemlje. Analitičari na Kosovu smatraju da je ovakva izjava u suprotnosti sa svim ostalim zvaničnim izjavama Prištine - da je dijalog tehnički, a ne politički, te da neće biti reči o statusu.\nDirektor instituta KIPRED-a, Krenar Gaši, ocenjuje da je sada već sigurno da će sve o čemu se bude razgovaralo sa Srbijom imati političku konotaciju.\nKosovska opozicija oštro kritikuje učešće u dijalogu\n“Poslednje izjave prmijera Hašima Tačija su u suprotnosti sa ranijim izjavama kosovskih zvaničnika, kada su u pitanju razgovori sa Srbijom, zato što se mešaju tehnička i politička pitanja. Ali, uprkos takvim izjavama, znalo se da ćemo mi da vodimo jedan politički dijalog, zato što priroda problema može biti tehnička, ali osnove problema u vezi sa Srbijom su političke, i treba da se donesu političke odluke kako bi se rešila neka pitanja sa Srbijom”, kaže Gashi.\nOčekivanja velika, rezultati mali\nArdian Arifaj iz Kluba za spoljnu politiku, kaže da ovakve političke izjave od strane kosovskih zvaničnika govore da kosovska strana nije ušla u razgovore sa jasnim i konkretnim idejama.\nMost RSE: Da li će Srbija priznati Kosovo nakon ulaska u EU\n“Ovo govori da razgovori sa Srbijom neće biti tehnički, već politički, a namere obe strane su političke, a ne tehničke benificije. Ono što može biti zabrinjavajuće jeste da su zvaničnici u Prištini ušli u dijalog bez jasne ideje, cilja ili agende. Zbog toga i pristižu ovakve izjave o tome zašto se pregovara, i kuda vode ovi pregovori”, kaže Arifaj.\nNa ove započete tehničke ili političke razgovore, drugačije gledaju Srbi južno i severno od Ibra. Za Marka Jakšića, jednog od lidera Srba na severu, ovi pregovori su na štetu srpske zajednice na Kosovu, koji vode ka rešenju statusnog pitanja.\n“Mislim da su to nametnuti pregovori Srbiji upravo zbog jedne patološke želje srpske strane da uđe u EU i da dobije statusa kandidata. Znači, pregovori su pod pritiskom. Svi pregovori su samo na štetu srpske zajednice na Kosovu i Metohiji, jer će svi pregovori biti uz konstataciju da se Albancima udovolji da kroz tehnička pitanja reše statusna pitanja. Beograd je nužan i dužan da to uradi, imajući u vidu želju da uđe u EU, iz kog razloga je spreman na sve živo”, navodi Jakšić.\nRanđel Nojkić, jedan od lidera Srba sa centralnog Kosova, međutim dodaje da je dobro što su razgovori počeli, ali ne očekuje brze rezultate.\n"Mislim da je dobro da je do sada došlo do kontakta i da je počelo da se razgovara. Mislim da to samo po sebi znači jedan napredak. Kada se govori o rezultatima, normalno je da su očekivanja velika, a rezultati su mali. Tako da ne očekujem tako velike rezutlate, osim ukoliko međunarodna zajednica ne bude izvršila određeni pritisak i na Beograd i na Prištinu kako bi se došlo do određenih rešenja”, kaže Nojkić.


Izložba konkursnih radova za idejno rješenje „Austrijske kuće“\nU galeriji Collegium Artisticum će u srijedu 8. novembra 2017. godine sa početkom u 18 sati biti upriličeno otvorenje izložbe konkursnih radova za idejno arhitektonsko-urbanističko rješenje „Austrijske kuće“.\nNaime, Općina Centar je u suradnji sa Asocijacijom arhitekata u Bosni i Hercegovni i organizovala Javni, projektni, jednostepeni, anonimni arhitektonski konkurs za izradu idejnog arhitekstonsko-urbanističkog rješenja objekta „Austrijska kuća“. Cilj konkursa bio je unapređenje prostornih uslova za odgoj i obrazovanje u općini Centar, a obnova „Austrijske kuće“ može biti značajan činilac u razvoju kulture i umjetnosti.\nKonkurs za izradu idejnog arhitektonsko-urbanističkog rješenja je objavljen na zvaničinoj web stranici Općine Centar 19. maja, a trajao je do 27. juna ove godine.\nPrijavu za učešće u izradi konkursnog rješenja preuzelo je 49 kandidata, a do naznačenog roka u prostorije Općine Centar primljeno je 26 radova koji će biti predstavljeni na izložbi u galeriji Collegium artisticum.\nNakon analize pristiglih radova i obavljenog žiriranja, članovi stručnog žirija u sastavu: Alma Sadović, dipl.ing.arh, Amir Vuk, dipl.ing.arh. i Ibrica Jašarević dipl.ing.arh, dodijelili su prvu, drugu i dvije ravnopravne treće nagrade za arhitektonsko urbanističko rješenje objekta „Austrijska kuća“.\nU budžetu Općine Centar osigurana su inicijalna sredstva od 50.000 KM iz kojih su dodijeljene nagrade u iznosu od 10.000 KM za četiri najbolja prispjela rada. Nakon odabira najboljeg idejnog arhitektonsko-urbanističkog rješenja pristupilo se izradi projekta, nakon čega će uslijediti izdavanje urbanističke saglasnosti za izgradnju ovog objekta, prikupljanje potrebne dokumentacije, te u konačnici izdavanje dozvole za građenje, kako bi se u narednoj godini, kada vremenske prilike to dozvole, moglo započeti sa izgradnjom.\nIzložba konkursnih radova za idejno arhitektonsko-urbanističko rješenje „Austrijske kuće” će biti otvorena za posjete do 15. novembra 2017. godine, svaki dan radni dan u terminu od 10 do 18 sati i subotom od 10 do 14 sati.\nNA SCENI NPS PRVA REPRIZA BALETA “OKOVANI PROMETEJ...\nPremijera predstave „Igre u pijesku“ i repriza u o...\nBeč dobija muzej za savremenu austrijsku istoriju\nNastavak podrške radu Zemaljskog muzeja Bosne i He...\n50 godina glumačkog života Zijaha A. Sokolovića–ni...\nOd 08. novembra tri nova filmska naslova na repert...


Četvorici poslanika Evropskog parlamenta zabranjen ulazak u Maroko\nČetvorici poslanika Evropskog parlamenta policija danas nije odobren ulazak u Maroko zbog sumnje da podržavaju težnje Zapadne Sahare za nezavisnost, saopštila je danas poslanička grupa Savez liberala i demokrata za Evropu.\nU saopštenju se navodi da su poslanici izašli iz aviona u Kazablanci, gdje ih je sačekala lokalna policija, koja im nije dozvolila ulazak u tu zemlju.\n"Slovenački poslanik Ivo Vajgl i njegove kolege bile su u misiji otkrivanja činjenica o trenutnoj situaciji u regionu", ističe se u saopštenju i dodaje da su vlasti u Rabatu unaprijed obaviještene o dolasku poslanika Evropskog parlamenta.\nVajgl je naglasio da su pažnja poslanika bila usmjerena na "situaciju o stanju ljudskih prava u Zapadnoj Sahari", ali da su vlasti Maroka u posljednjem trenutku donijele odluku da ih ometu u toj namjeri.\nLider poslaničke grupe i bivši premijer Belgije Gi Verhofštat rekao je da poslanici Evropskog parlamenta ne predstavljaju prijetnju po vlasti Maroka.\nZapadna Sahara je nekadašnja španska kolonija i pod kontrolom Maroka je od 1975. godine. Separatisti već decenijama traže raspisivanje referenduma o nezavisnosti i taj prijedlog podržava susjedni Alžir.


Milo sudi rivalima i srpskom narodu – DNP\nStvara se ambijent da je Crna Gora ugrožena od strane Ruske Federacije kako bi nova američka administracija „pritekla u pomoć“ i ratifikovala sporazum o priključenju Crne Gore NATO savezu.\nKo destabilizuje Crnu Goru, gde je zapelo na crnogorskom putu ka NATO-u, ali i kakva sudbina čeka opozicionare Andriju Mandića i Milana Kneževića, osumnjičene za stvaranje terorističke organizacije i pripremanje dela protiv ustavnog uređenja i bezbednosti Crne Gore?\nO ovim temama Ljiljana Mentus razgovarala je u emisiji „Svet sa Sputnjikom“ sa Milunom Zogovićem, poslanikom Demokratskog fronta, Mišom Vujovićem, novinarom i publicistom, Matijom Nikolićem, novinarom iz Podgorice i Markom Milačićem, građanskim aktivistom iz „Otpora beznađu“.\nObjašnjavajući razloge dubokih podela crnogorskog društva novinar Mišo Vujović kaže da identitetska kriza u Crnoj Gori nije novost, jer traje od Drugog svetskog rata, kada je dekretom jedna nacija ukinuta, a nova nacija stvorena.\n„To je platforma na kojoj je nastala savremena kriza u Crnoj Gori, a osamostaljenje Crne Gore je dodatno produbilo strašnu identitetsku, moralnu i političku krizu. Crna Gora poslednjih 25 godina intenzivno živi na krizama, fabrikuju se vanredne okolnosti, vanredna događanja, sve do državnih udara koji su postali novitet u političkoj borbi u funkciji odbrane jednog čoveka i njegove vlasti“, kaže Vujović.\nMilun Zogović iz Demokratskog fronta smatra da je osnovna linija koja deli crnogorsko društvo trodecenijska diktatorska vlast Mila Đukanovića, utemeljena na brisanju srpskog identiteta u Crnoj Gori.\nPrema njegovim rečima, iako je čitav proces protiv Mandića i Kneževića izmontiran, njih ipak čeka sudbina ljudi koji će formirati prvu slobodnu vlast u Crnoj Gori jer su svojom političkom borbom probudili Crnu Goru i doveli do nezaustavljivih procesa koji će rezultirati smenom vlasti u Crnoj Gori.\n„Da bi došlo do bilo kakvog ozbiljnog sudskog procesa protiv njih, mora se prvo rešiti pitanje kako su na bespravan način ostali bez poslaničkih imuniteta“, napominje Zogović.\nOn podseća da se Đukanović svojevremeno oštro protivio NATO bombardovanju SR Jugoslavije, ali da danas zastupa potpuno drugačiju politiku. Kako kaže, u atmosferi nasilnog „hapšenja slobode“ i pokušaja guranja Crne Gore u NATO, suprotno volji većine naroda, fingiran je državni udar u koji je uvučena i Rusija. Stvara se, ističe Zogović, ambijent da je Crna Gora ugrožena od strane Ruske Federacije kako bi nova američka administracija „pritekla u pomoć“ i ratifikovala sporazum o priključenju Crne Gore NATO.\n„Direktne optužbe na račun Ruske Federacije o umešanosti u unutrašnja pitanja Crne Gore jeste pokušaj da se ubrza proces ratifikacije protokola o priključenju Crne Gore NATO-u. To je jeftina demagogija koja je možda mogla da daje neke rezultate u unutrašnjim okvirima Crne Gore, ali se nadam da će na globalnom planu doživeti fijasko jer nisam prepoznao preteranu zainteresovanost nove američke administracije da u nekom skorijem roku uzme u razmatranje protokol o priključenju Crne Gore Alijansi. Upravo tu leži problem, to što je vlast suprotno volji većine naroda, svoju političku sudbinu vezala za pitanje priključenja NATO-u“, objašnjava Zogović.\nI novinar iz Podgorice Matija Nikolić smatra da je indikativno to što je samo noć pred saslušanje lidera DF-a Mandića i Kneževića, Specijalni državni tužilac izašao u medije i povezao čitavu priču sa ruskim državnim organima.\n„Katnićeva priča ima političku pozadinu, što je vrlo opasno kada je reč o ovakvim sudskim procesima. Nije čudno da je čitava opozicija danas ujedinjena u bojkotu vlasti i borbe protiv aktuelnog režima“, poručuje Nikolić.\nMarko Milačić, građanski aktivista iz „Otpora beznađu“ kaže da se nedemokratičnost vlasti u Crnoj Gori možda i najbolje ogleda u tome da ne žele da odluku o ulasku Crne Gore u NATO prepuste narodu koji bi se o tom pitanju izjasnio na referendumu.\n„Crna Gora je u specifičnoj situaciji jer 84 procenta crnogorskog naroda smatra da odluku o učlanjenju Crne Gore u NATO treba doneti na referendumu, a takav stav ima i 68 odsto onih građana koji jesu za NATO. Crnogorska vlast pak negira referendum i ja verujem da je na delu nedemokratska, anticrnogorska, pa i anticivilizacijska politika“, kategoričan je Milačić.\nKakvu god da odluku donese administracija novog američkog predsednika, odluku o pristupanju Crne Gore Alijansi doneće narod Crne Gore na referendumu, organizovala ga vlast ili, u suprotnom, opozicija, uveren je Milun Zogović.\n„Sva priča vezana za NATO integracije u Crnoj Gori je postavljena na nerealan način jer je Đukanović svoje veleizdaje počeo još 1999, kada je kao član Vrhovnog saveta odbrane tadašnje zajedničke države digao ruku da se zemlja brani od agresije NATO-a, da bi posle toga potrčao u zagrljaj svojih naredbodavaca u Briselu i prihvatio za saveznike ljude i Alijansu koja bombarduje njegovu domovinu. To je kasnije nastavio jednom od najsramnijih odluka u crnogorskoj istoriji — priznanjem lažne države Kosovo, da bi sad pokušao da promeni kompletnu istorijsku transverzalu Crne Gore“, kaže Zogović.\nMišo Vujović, međutim, veruje da će Đukanović, ukoliko organizuje referendum, dobiti onoliko glasova koliko mu je potrebno, ali je pitanje koliko će to da košta. On ističe da je u Crnoj Gori na vlasti mehanizam straha, a kontinuitet službi bezbednosti i dan-danas u rukama jednog čoveka. On međutim veruje da su, i pored svega što se u Crnoj Gori dešava, genetska komponenta i slobodarski duh građana Crne Gore ostali neoštećeni.\n„Četrdeset osma godina je još sveprisutna u Crnoj Gori, stalno se preti nekim Golim otocima, gulazima, represijama… Mislim da ako se ta hipoteka straha, kojom se vlada punih 50-60 godina u Crnoj Gori, bude sklonila, a skloniće se samo kada ode jedan čovek, neće biti potrebe ni za tim referendumom. Odrastao sam na rečima ’Bog visoko, Rusija daleko‘, ali su sve oči građana Crne Gore uvek bile uprte u Rusiju“, kaže Vujović i dodaje da je ubeđen da će Đukanović u nekom svom narednom političkom mandatu biti jedan od ključnih političkih lidera u Srbiji.\nGovoreći o raspletu situacije u Crnoj Gori, Vujović kaže da je optimista i da mu nadu daju neki novi, nekompromitovani mladi ljudi, bez „putera na glavi“ i bez mogućnosti da budu ucenjeni.\n„Mislim da je ovo početak kraja ’gospodara gladi‘ i njegovih sluga“, zaključio je Vujović u emisiji „Svet sa Sputnjikom“.


U PRVIM OSAM MJESECI PREKO TRI MILIJARDE KM NAPLAĆENIH PRIHODA | Visoko\nU PRVIM OSAM MJESECI PREKO TRI MILIJARDE KM NAPLAĆENIH PRIHODA\nUkupno naplaćeni prihodi u Federaciji BiH za period januar – august 2017., za koje je nadležna ova uprava, iznose 3,194 milijarde KM, što je za 308,8 miliona KM ili 10,7 posto više u odnosu na isti period 2016. godine.\nPorez na dobit naplaćen je u iznosu od 255,09 miliona KM, što je više za 94 miliona ili 58,4 posto, od čega je zabilježen rast naplate poreza na dobit poduzeća od 69 posto ili 83,3 miliona KM, dok je naplata poreza na dobit banaka i drugih financijskih organizacija veća za 26,77 posto ili 10,7 miliona KM. Porez na imovinu naplaćen je u iznosu od 116,3 milijuna KM, što je više za 1,67 posto ili 1,9 miliona KM, dok su ostali porezi naplaćeni u iznosu od 994,6 miliona KM ili 3,3 posto više nego u istom periodu prošle godine. Porez na dohodak naplaćen je u iznosu od 263,44 miliona KM, što je više za 11,8 posto ili 27,8 miliona KM.\nU istom periodu naplaćeni su doprinosi za mirovinsko, invalidsko i zdravstveno osiguranje u iznosu od 2,09 milijardi KM što je 8,85 posto ili 170 miliona KM više nego u periodu januar – august 2016. godine – priopćeno je iz Porezne uprave FBiH.


Nacionalne vesti - Nedelja 24.02.2019 - 15:05\nPredsednik Srbije Aleksandar Vučić izjavio je danas da ne postoji nikav sporazum u 17 tačaka o promeni granica sa Kosovom.\n"Nema tu ni jedne tačke, a kamoli 17" FOTO: G. Mitić/OK Radio\n"Šta da vam kažem na to, što je babi milo, to joj se i snilo", rekao je Vučić novinarima u Trsteniku gde je u okviru kampanje "Budućnost Srbije" obišao fabriku "PPT Petoletka".\nVučić je istakao da "nema baš ničega", odnosno da ne postoji nikakav sporazum i nikave mape. "To mora da su pisali Tači (Hašim) i Haradinaj (Ramuš), nema tu ni jedne tačke, a kamoli 17", rekao je Vučić demantujući pisanje nemačkog dnevnika "Frankfurter rundšau" uz opasku da je ta informacija preuzeta iz prištinskih medija.\nKako je nemački dnevnik objavio, EU i SAD spremne su da prihvate razmenu teritorija između Srbije i Kosova i u Vašingtonu bi 12. juna trebalo da bude potpisan sporazum o promeni granice koji bi stupio na snagu šest meseci kasnije.\n"Nedavno je procureo dokument koji sadrži plan podele Kosova. U 17 tačaka reč je o povlačenju nove granice između Albanaca i Srba na severu Kosova i o pripajanju Kosovu nekoliko, pretežno Albancima naseljenih sela iz Srbije", piše Frankfurter rundšau.\nPredsednik Aleksandar Vučić obišao je Osnovnu školu "Sveti Sava" u Trsteniku, u koju je, uz još dve škole u obližnjim mestima, uloženo ukupno 50 miliona dinara.\n"Nastavićemo i dalje da ulažemo, da škole, bolnice, domovi zdravlja, budu daleko unapređeniji. Za to danas imamo novac. To nije samo pitanje žemlje, već i mogućnosti", poručio je on okupljenim građanima ispred škole.\nZahvalivši im se na tome što su ga dočekali, on je dodao da će Srbija nastaviti da smanjuje javni dug, da građani svakog dana vide promene na bolje i da imaju bolju budućnost. Naveo je da je pre škole bio u "Petoletki" i dodao da će država pomoći i podržati sve delove fabrike.\n"Želimo ne samo da joj vratimo stari sjaj, već i da radi što bolje u budućnosti. I na to se neće čekati mesecima, godinama. Već sledeće nedelje biće prvi rezultati", rekao je Vučić.\nPredsedniku su tom prilikom, deca koja su bila obučena u dresove FK Trstenik PPT, poklonila uramljeni dres, sa brojem 1 i njegovim prezimenom.\nSa njima je bio i bivši fudbaler Crvene zvezde Dragiša Binić. Fudbalski klub Trstenik PPT obeležava 100 godina postojanja.\nPre toga, Vučić je obišao fabriku "PPT Petoletka doo"- Hidraulika u Trsteniku. Tom prilikom obećao je da će im država pomoći u kupovini hale, koju danas iznajmljuju, kao i da će im pomoći u nabavci opreme i jačanju proizvodnje, kako bi se ta fabrika dalje razvijala.


Otac nastradale devojke: Baklja nije mogla da izazove takav požar u Kontrastu – Nadlanu.com\nOtac nastradale devojke: Baklja nije mogla da izazove takav požar u Kontrastu\nObjavljeno 9. feb 2013. / 00:28:14\nBožo Dalmacija, otac Milene Dalmacije koja je nastradala u požaru u diskoteci "Kontrast", izrazio je sumnju da je baklja koja je ispala plesačici na bini mogla biti uzrok požara u kojem je 1. aprila 2012. godine poginulo šestoro mladih, prenosi 021.rs.\nDalmacija je na ovaj način reagovao povodom izjave pojedinih advokata koji su tokom suđenja ocenili da bi ovo mogao biti ključni dokaz kako je došlo do požara u Kontrastu, prenosi 021.rs.\nNaime, pevačica Akapulko benda Ivana Pecović je izjavila na suđenju četvorici optuženih za izazivanje tragedije u “Kontrastu” da se neposredno pre požara baklja koju je držala jedna od plesačica, otkotrljala pod binu.\nDalmacija, inače doktor hemijskih nauka, tvrdi da takva baklja ne može za nekoliko desetina sekundi proizvesti takav požar.\n“Postoji temperatura paljenja i vreme kada će se to desiti. Verovatno bi baklja zapalila to za nekih desetak minuta, ali da se desi požar za dva-tri minuta i da se razbukti dim od jedne tako ugašene baklje, odnosno prskalice, ja stručno tvrdim da je nemoguće”, rekao je Dalmacija.\nOn je izrazio i sumnju na nalaze sudskih veštaka hemijske struke koji se koriste u ovom sudskom postupku, jer smatra da je njihov nalaz nepotpun i da nije urađen sveobuhvatno, javlja 021.rs.\n“Moglo je to temeljnije i sigurnije da se uradi, kako bi bilo više dokaza na koji način i šta se moglo desiti. Mislim da veštačiti nešto i uopšte ne otići u objekat je propust, jer se ostavio prostor za manipulaciju. Da se otišlo na lice mesta i svi podaci se pokupili ne bi moglo biti toliko manipulacije i izvođenja dokaza, jer ovi ljudi nisu stručna lica već advokati koji su završili neke druge fakultete”, rekao je Dalmacija.\nAdvokati optuženih zatražili su od suda da Dejan Ratković, Slaviša Stanišić, Alojz Ganić i Miroslav Papuga budu pušteni iz pritvora i da im se omogući da se brane sa slobode, ali je taj zahtev odbijen i optuženici će ostati u pritvoru.\nnovi sadpožarpožar u diskoteci Kontrast\nSrbija: Nema toksina u uvezenom mleku


Svet je pao pred RUSKOM OLUJOM - Putin je dobio oružani rat u Siriji a dobiće i gasni rat u Evropi RADI SE O OVOM | WebTribune\nHome SPEKTAR Svet je pao pred RUSKOM OLUJOM – Putin je dobio oružani rat u Siriji a dobiće i gasni rat u Evropi RADI SE O OVOM\nPosted date: август 21, 2018 In: SPEKTAR\nZnačajno: Nemačka priznaje da sada mora pregovarati sa Asadom – Rusija potpisuje novi fomrat. “Da bismo to uradili, moramo razgovarati sa Asadom sviđalo nam se to ili ne.“ Sasvim je jasno da je Rusija slomila najveći američki poduhvat protiv Moskve u poslednjih 20 godina\nRuski, turski, francuski i nemački lideri bi mogli održati sastanak po pitanju Sirije, rekao je pomoćnik ruskog predsednika Juri Ušakov.\nU julu je turski predsednik Redžep Tajip Erdogan najavio samit lidera četiri zemlje koji će se održati u Isanbulu 7. septembra.\nErdogan je rekao da će lideri razgovarati o sirijskom sukobu i drugim pitanjima. Portparol Kremlja Dmitrij Peskov je novinarima rekao da taj sastanak još nije na dnevnom redu.\n“Sastanak je moguć,“ rekao je Ušakov za novine Izvestiya.\nPomoćnik je takođe rekao da su ruski predsednik Vladimir Putin i nemačka kancelarka Angela Merkel razgovarali o pregovaračkom formatu koji uključuje četiri strane, tokom svog sastanka u subotu.\nU nedelju je Peskov takođe rekao novinarima da je novi format za razgovore o Siriji bio na dnevnom redu razgovora između Putina i Merkelove.\nOvo je usledilo kada je Armin-Paulus Hampel, predsedavajući Alternativne parlamentarne grupe za Nemačku (AfD), pozvao nemačku vladu da sarađuje sa sirijskim predsednikom Bašarom Asadom po pitanju povratka sirijskih izbeglica.\n“U skladu sa ciljevima naše migracione politike, moramo stvoriti situaciju koja bi omogućila izbeglicama da se vrate u svoju domovinu. Da bismo to uradili, moramo razgovarati sa Asadom sviđalo se to nama ili ne,“ rekao je Hampel za novine.\nOn je naglasio da je neophodno dobiti garancije da Sirijci koji bi se vratili kući ne bi bili podvrgnuti političkom progonu i represiji.\nHampel je takođe pozdravio inicijativu ruskog predsednika Vladimira Putina o povratku izbeglica u Siriju.\nU subotu, uoči razgovora sa nemačkom kancelarkom Angelom Merkel, Putin je pozvao da se pomogne Siriji, naročito u regionima, koji mogu prihvatiti izbeglice povratnike, uključujući i one iz Evrope.\nIako je Evropa dom mnogim sirijskim izbeglicama, većina, koja se broji u milionima, je u regionalnim državama poput Turske, Libana i Jordana, a u zemljama Zalivske diktature nema nikoga.\nAnalitičari međutim tvrde da se velika američka igra bliži kraju i da migrantski cunami koji je režiran kako bi se Sirija ispraznila sa stanovništvom a Asadov režim pao, ugašen.\nUpečatljivo je na sastanku Merkelove i Putina da je razgovor bio u četiri oka i da nije bio dozvoljen pristup novinarima. Jasno je da su dva lidera razgovarali o nečemu jako bitnom što nije za javnost.\nNezavisni analitičari tvrde da je Putin u Nemačkoj izdiktirao Merkelovoj uslove i zatražio da se svi migranti iz Sirije vrate u zemlju jer su potrebni za obnovu. Putin je dobro znao zašto je izazvan migrantski cunami i da je sve bilo upereno protiv Sirije a u krajnjem slučaju protiv Rusije kako bi se preko Sirije pustio gasovod za Evropu i tako Moskvi bio zadat smrtni udarac.\nKako je sve to slomljeno oružanom silom pre svega Rusije ali i Irana došao je trenutak za slamanje kontrasile oličene u SAD ali i Nemačke.\nSasvim je jasno da je Rusija slomila najveći američki poduhvat protiv Moskve u poslednjih 20 godina. Bila je to operacija nezamislivih razmera sa ciljem da se Rusija u potpunosti slomi. Zato su osmišljene i sankcije u kombinaciji sa ratom u Siriji.\nRusija je dobila odlučujući rat u Siriji a dobiće i gasni rat u Evropi izgradnjom Severnog toka 2. Jasno je to i Nemcima i Merkelovoj i zato kako je očigledno menjaju kurs i približavaju se Moskvi.\nHOROSKOP ZA 22. AVGUST: Ovaj znak će imati gubitak ili štetu, da obrati pažnju na imovinu\nFilm koji će vam otkriti sve ono što ne dopire do vas – VIDEO\nRADULOVIĆ: Svake godine iz Srbije se izvuče 4 milijarde evra – EVO KO I KAKO … VIDEO\nUkleta mesta koje ni nauka ne može da objasni\nNova kardiovaskularna tehnologija u Srbiji: Zvučni talasi uspešno lome kamenac u krvnim sudovima\nPulmolog iz Tiršove savetuje roditelje: Evo kako da vaše dete pobedi grip prirodnim lekovima i stekne jak imunitet – VIDEO\nNemojte se ničem dobrom nadati jer dobro biti neće – PUTINOVA PORUKA – ZNAĆE KO TREBA …\nJedno od najvećih otkrića u istoriji arheologije: Pronađeni Budini posmrtni ostaci – VIDEO


Vlada KS /Uskoro vozom od Željezničke stanice Sarajevo do Hadžića / Radio Sarajevo\nFoto: Vlada KS/Uskoro vozom od Željezničke stanice do Hadžića\n24. 06. 2021. u 15:18:00 Radiosarajevo.ba\nDanas je na prijedlog Ministarstva saobraćaja KS, Vlada KS donijela Odluku o uspostavljanju željezničkog putničkog saobraćaja na relaciji Željeznička stanica - Hadžići.\n"Ova odluka ima za cilj poboljšanje javnog prevoza putnika u kantonu. Radi zaštite javnog interesa, adekvatnog sprovođenja mjera zaštite od pandemije COVID-19, ali i zbog rekonstrukcije tramvajske pruge na relaciji Marijin Dvor - Ilidža, dužni smo obezbijediti našim građanima dodatne kapacitete.\nUvođenjem ove linije dodatno ćemo rasteretiti prevoz putnika u tramvajima i autobusima koji se obavlja na ovim relacijama", saopćeno je iz Vlade KS.\n"Današnja odluka Vlade KS je rezultat razgovora i odlične saradnje sa Željeznicama Federacije BiH i načelnicima sarajevskih općina Hadžići, Ilidža, Novi Grad i Novo Sarajevo kojima se zahvaljujem na podršci. Voz koji će voziti do Hadžića, dokaz je da se zajedničkim radom svih nivoa vlasti može napraviti mnogo i u relativno kratim rokovima, isključivo kada se interes građana stavi na prvo mjesto", istakao je ministar saobraćaja KS Adnan Šteta.\n"U narednih 15 dana Ministarstvo će zajedno sa Željeznicama FBiH napraviti detaljan plan o rasporedu linija i cijeni karata. Naš plan je da ova linija bude otvorena prije početka rekonstrukcije tramvajske pruge", rekao je je Šteta.\nTagovi: Vlada KS voz Adnan Šteta Hadžići željeznička stanica\n! / Vlada KS ispunila obećanje: Obezbijeđeni turistički vaučeri za građane Srbije


BEOGRAD (Beta) – Pokret „Dosta je bilo“ saopštio je danas da je Gradska izborna komisija Beograda odbila njihov predlog da se dijaspori omogući glasanje na lokalnim izborima, jer se to nikada nije radilo, i ocenio da se time ograničava izborno pravo građanima koji žive u inostranstvu, pozivajući se na sopstvenu višedecenijsku lošu praksu.\n„S obzirom na to da postoji praksa glasanja u inostranstvu na parlamentarnim i predsedničkim izborima, ne postoji razlog da se ona ne primeni i kada su u pitanju lokalni izbori i da se svim građanima omogući Ustavom zagarantovano pravo da biraju i da budu birani“, navodi se u saopštenju.\n„Prošle godine je DJB predao zakonski predlog kojim se ukida rešenje po kojem je glasanje u ambasadama Srbije organizovano jedino ako se prijavi 100 birača. Ovo predstavlja opstrukciju biračkog prava. Izbori se po DJB zakonskom predlogu mogu organizovati u svakoj državi u kojoj Srbija ima svoje diplomatsko predstavništvo, bez obzira na broj prijavljenih birača“, dodaje taj pokret u saopštenju.\nOznakebeogradski izbori DJB Dosta je bilo GIK glasanje glasanje u dijaspori Gradska izborna komisija Naslovna-centar Naslovna-traka


Predsjedavajući Predsjedništva BiH Bakir Izetbegović i predsjednik bh. entiteta Republika Srpska Milorad Dodik uspjeli su postići dogovor o mehanizmu koordinacije i kreditnom aranžmanu BiH sa Međunarodnim monetarnim fondom, neslužbeno se saznaje nakon sastanka održanog u Istočnom Sarajevu.\nPostignutim dogovorom, koji je za sada okarakteriziran kao načelan, bio bi deblokiran evropski put BiH.\nDomaćin sastanka dvojice političara bio je šef delegacije Evropske unije u BiH Lars Gunnar Wigemark.\nDodik je prethodno kazao da se radi čisto o poštovanju prema ambasadoru Wigemarku koji pokušava da održi taj sastanak.\n“Što se mene lično tiče, imao sam jedan razgovor sa Mladenom Ivanićem i tu se uspostavila jedna dobra konstrukcija da se putem zajedničkog koordinisanja nas iz Republike Srpske i Ivanića pokušaju obezbijediti određena poboljšanja”, rekao je Dodik.\nAranžman sa MMF-om i mehanizam koordinacije\nSastanku, koji se održava u restoranu “Barke” u Istočnom Sarajevu, prisustvuju i premijerka manjeg bh. entiteta Željka Cvijanović i predsjedavajući Vijeća ministara BiH Denis Zvizdić.\nPrema nezvaničnim informacijama, na sastanku bi trebalo da bude riječi o aranžmanu sa Međunarodnim monetarnim fondom i mehanizmu koordinacije.\nMMF je odgodio kreditni aranžman s BiH, jer svi članovi Fiskalnog vijeća te zemlje početkom jula nisu potpisali pismo namjere.\nPismo namjere, koje je ključni dokument za odobravanje aranžmana, nisu potpisali članovi Fiskalnog vijeća BiH, Denis Zvizdić i premijer Federacije BiH Fadil Novalić.\nKao razlog je naveden zastoj na euroatlantskom putu jer je RS odbila da potpiše dva ključna dokumenta, Sporazum o stabilizaciji i pridruživanju (SSP) i Mehanizam koordinacije.\nU međuvremenu, SSP je 18. jula potpisan.


Tužioci zatražili da Mladić bude osuđen i za genocid u pet bosanskih opština - Društvo - Dnevni list Danas\nPočetna » Društvo » Tužioci zatražili da Mladić bude osuđen i za genocid u pet bosanskih opština\n0Piše: Beta 26. avgusta 2020. 18.14 Izmenjeno: 18.42\nTribunal je, međutim, Mladić oslobodio krivice za genocid u još pet bosanskih opština.\nSada, tokom rasprave o žalbama na tu prvostepenu presudu, tužiteljka Lorel Bejg (Laurel Baig) ocenila je da je oslobađajuća presuda bila greška prvostepenog veća.\nKao pogrešan, Bejg je, medjutim, označila zaključak prvostepene presude da nema dokaza da je Mladić delio tu „genocidnu nameru“.\nKao pogrešan, Bejg je navela i zaključak iz presude da, iako je „veliki broj Muslimana i Hrvata ubijen ili su im nanete teške povrede“, oni nisu činili „značajan deo“ tih etničkih grupa u opštinama, te da, stoga, nije ispunjen taj uslov za krivično delo genocida.\nGenocid, Međunarodni sud u Hagu, Ratko MladićBeograd/Hag\nDok Mladić nije došao, imala sam sina i muža


Jedna stvar na kojoj korisnici Android uređaja mogu da zavide Apple-u je aplikacija AirDrop. Pomoću AirDrop-a korisnici mogu da, preko Wi-Fi mreže dele slike, video snimke i druge fajlove, između svih svojih uređaja, kao što su mobilni telefon, tablet ili računar, pod uslovom da svi ovi uređaji na sebi imaju znak jabuke.\nOvo je, verovatno, najveća prednost iPhone-a u odnosu na Android telefone. Pošto sve uređaje proizvodi jedna kompanija, povezanost među njima je na mnogo višem nivou nego između Android-a i Windows-a, da ne pominjemo Linux.\nPoslednjih godina Samsung i Microsoft su udružili snage kako bi poboljšali povezanost između Galaxy pametnih telefona i Windows 10 računara. Kao rezultat ove saradnje, najavljeno je da Samsung-ova aplikacija Quick Share dolazi na Windows 10.\nŠta je Quick Share?\nQuick Share je aplikacija za Samsung Galaxy uređajte koja omogućava brzo i jednostavno deljenje svih vrsta fajlova preko Wi-Fi mreže. Sve što je potrebno da prebacite fajl sa jednog telefona na drugi, jeste da oba telefona imaju instaliranu Quick Share aplikaciju i da su povezani na istu Wi-Fi mrežu. Onda pomoću ove aplikacije možete jednostavno i sugurno da podelite željene fajlove.\nOvakav način deljenje fajlova je moguć jedino između uređaja koji imaju instaliraju Quick Share aplikaciju. To znaći da, do sada, nije bilo moguće deliti fajlove na ovaj način između telefona i Windows računara. Ovo će se promeniti dolaskom Quick Share aplikacije na Windows 10, koja bi trebalo da radi isto kao i Apple-ov AirDrop.\nBitno je napomenuti da je Quick Share Samsung-ova aplikacija i nije dostupna za preuzimanje iz App Store-a, već dolazi pre-instalirana na Samsung Galaxy uređaje. To znači da korisnici telefona drugih proizvođača ne mogu da koriste ovu aplikaciju.\nOdlične vesti, ali samo za korisnike Samsung Galaxy uređaja\nSvi koji su ikada koristili AirDrop vam mogu reći koliko je zgodno i jednostavno deliti fajlove na ovaj način. Napraviti sliku telefonom i onda u samo nekoliko poteza prebaciti tu sliku na računar, čini korišćenje bržim i manje zamornim. Iako postoji dosta načina da svoje podatke prenesete sa telefona na računar, ovaj način je daleko najzgodniji.\nPomalo nam je krivo što će ovakva interakcija između uređaja biti ekskluzivna za korisnike Samsung Galaxy telefona, ali za početak i to je dovoljno. U budućnosti bismo voleli da vidimo da prenos podataka na ovaj način postane standard među svim uređajima.\nOznake: Android deljene fajlova deljenje Microsoft Samsung slanje fajlova Windows Windows 10


Samit u Poznanju - Zapadnom Balkanu je mesto u EU | EurActiv Srbija\nSamit u Poznanju - Zapadnom Balkanu je mesto u EU\nObjavljeno : 04.07.2019.\t Tweet\nEvropski komesar za proširenje Johanes Han i ministar spoljnih poslova Poljske Jacek Čaputovič ocenili su u Poznanju da je Zapadnom Balkanu mesto u Evropskoj uniji i da bi članstvo u Uniji donelo tom regionu mnoge koristi. Han je izrazio uverenje da će evrointegracija Zapadnog Balkana ostati jedan od prioriteta nove Evropske komisije.\nOtvarajući Forum civilnog društva i Poslovni forum na Samitu Zapadnog Balkana u okviru Berlinskog procesa, Čaputovič je 4. jula rekao da se Evropa ne može smatrati isitinski ujedinjenom bez Zapadnog Balkana i da je proširenje EU najefikasniji način da se postigne stabilnost i ekonomski rast u regionu.\n"Integracija Zapadnog Balkana u EU donela bi mnoge koristi građanima tog regiona, uključujući povećanje bezbednosti, bolji životni standard, nove poslovne mogućnosti", naveo je Čaputovič.\n"Ključna je ambiciozna politika proširenja EU. Na politiku proširenja EU gledamo kao na jedan od najplodonosnijih mehanizama evropske saradnje. Preko jače saradnje sa zemaljama Zapadnog Balkana želimo pre svega da pojačamo stabilizaciju i razvoj regiona", kazao je šef poljske diplomatije.\nOn je ukazao na veliki značaj nevladinih organizacija za uspeh procesa evropskih integracija.\nKomesar Han je rekao da je EU potvrdila evropsku perspektivu regiona i da je uveren da će nova Evropska komisija zadržati Zapadni Balkan visoko na političkoj agendi.\n"Zapadni Balkan je deo Evrope, delimo istu istoriju, geografiju, nasleđe. Nema sumnje da je mesto Zapadnog Balkana unutar EU, a ne van nje", kazao je Han.\nOn je naveo da u regionu treba nastaviti s reformama kako bi on postao prosperitetniji i da bi bile izgrađene stabilne, demokratske institucije.\n"Mi (EU) možemo stvoriti okvir i šanse, ali ne možemo direktno stvoriti nova radna mesta", kazao je Han.\nNaveo je da su regionalna saradnja i pomirenje preduslov za dugotrajni mir u regionu i njegovo članstvo u EU.\n"To nije nemoguće i to pokazuje Prespanski sporazum (Atine i Skoplja o imenu Severne Makedonije), koji je fantastično dostignuće", rekao je Han.\nOn je dodao da su Severna Makedonija i Albanija sprovele znatne reforme i da bi neuspeh da njihovi napori budu nagrađeni otvaranjem pregovora o članstvu u Uniji "ozbiljno obeshrabrio" dalje reforme u regionu.\nTokom debate pod nazivom "Usmeravanje budućnosti: Kako se pripremiti za revoluciju u društvu, trgovini, uslužnim delatnostima i industriji", koju je moderirao predsednik Privredne komore Srbije Marko Čadež, generalna sekretarka Saveta za regionalnu saradnju (RCC) Majlinda Bregu rekla je da će pomirenje u regionu najbrže biti postignuto kroz ekonomsko povezivanje i saradnju.\n"Ako želimo održiv razvoj regiona, gde svako malo dolazi do nesuglasica, potrebno je izvršiti pomirenje kroz ekonomiju" kazala je Bregu.\nNavela je da su tri najveća problema u regionu nezaposlenost, rast broja radnih mesta i korupcija.\nBregu je kazala da je neophodno više investirati u mlade ljude i njihove veštine, kao i u istraživanje i razvoj i obrazovanje.\nPoljska ministarka za preduzetništvo i tehnologiju Jadviga Emilevič rekla je da ključna politička poruka Samita u Poznanju ttreba da bude da EU razume procese na Zapadnom Balkanu i da je spremna da "isporuči stvarnu perspektivu proširenja, a ne samo nadu".\nEmilevič je ukazala na značaj razvoja preduzetništva u regionu i ocenila da je to put ka miru i stabilnosti.\nPodsetivši da u EU, a posebno zemljama Beneluksa i Francuskoj, entuzijazam za proširenje jenjava, zamenik šefa poljske diplomatije Šimon Šinkovski vel Šenk je ocenio da te zemlje treba ubeđivati da je proširenje jedan od mogućih recepata za savladavanje teškoća EU i da ne treba prvo rešiti sve probleme unutar EU da bi kasnije mogla da se proširi.\n"Problemima EU kao međunarodne organizacije nikada neće biti kraja, uvek će biti neki izgovor da se kaže stop proširenju. Vrata moraju sve vreme da budu otvorena, a odluka kada će se konkretna zemlja učlaniti da zavisi od njenog napretka i adekvatnog trenutka", kazao je Šinkovski vel Šenk.\nGeneralni sekretar Organizacije za ekonomsku saradnju i razvoj (OECD) Hose Anhel Gurija kazao je da je Zapadni Balkan ključan za stabilnost i prosperitet Evrope i da je njegova integracija u evropsku i svetsku ekonomiju od velikog značaja.\nGurija je kazao da je bruto domaći proizvod na Zapadnom Balkanu udvostručen u poslednjoj deceniji i da je obim stranih direktnih investicija povećan 10 puta.\nMeđutim, rekao je da je nezaposlenost i dalje visoka - 20 odsto, i da postoji hitna neophodnost jačanja rodne jednakosti na tržištu rada, pošto je 60 odsto žena nezaposleno, a ima ih svega 40 odsto među zaposlenima u regionu.\nSamit Zapadnog Balkana u okviru Berlinskog procesa nastavlja se sastancima ministara ekonomije, spoljnih i unutrašnjih poslova zemalja učesnica i brojnim panelima Foruma civilnog društva i Poslovnog foruma. Zadnjeg dana skupa, 5. jula, predviđen je sastanak premijera, među kojima će biti i premijerka Srbije Ana Brnabić.\nBerlinski proces je diplomatska inicijativa koju je 2014. pokrenula nemačka kancelarka Angela Merkel, s ciljem da se podrži mirna, stabilna i demokratska budućnost Zapadnog Balkana i da se unaprede regionalna saradnja i evrointegracije regiona.\nFoto: WBS Poznanj 2019\n: Lideri EU i Zapadnog Balkana u Trstu o zaokretu u saradnji i konkretni


PS: Znaju da ih narod neće pa pozivaju na nasilje\nTanjug 16. septembra 2018. 13:32\nBEOGRAD – Pokret socijalista danas je saopštio da nije nimalo iznenađen pretnjama i pozivima na pobune i ratove od strane članova „Saveza za Srbiju“, jer znaju, ističu, da predsednika Srbije i SNS Aleksandra Vučića nikada neće moći da pobede legalnim i legitimnim putem.\n„Znaju i Đilas i Jeremić i Obradović da ih građani Srbije ne žele na svom čelu i da samo još nasiljem mogu da pokušaju da otmu vlast i nastave da pljačkaju i rasprodaju Srbiju, baš kao što su za vreme svog režima sprovodili pljačkaške privatizacije i poklanjali najbolju poljoprivrednu zemlu“ kažu u PS.\nNavode da u SZS ne mogu da se pomire sa činjenicom da će u PKB i RTB Bor da investiraju ozbiljne kompanije koje će da rade i zapošljavaju radnike, a da ih nisu dobili oni i njihovi tajkuni na poklon da zarade još koji milion na račun Srbije.\n„Aleksandar Vučić je na vlast došao većinskom voljom naroda, a ovi koji bi da ga ruše, da Srbe posvađaju i zarate, na vlast su uvek tako i dolazili, putem nasilja i voljom stranaca. Dolaskom Vučića na vlast, Srbija konačno pripada srpskom narodu, a ne tajkunima, a to ne mogu da oproste“ poručuju iz PS.


VAR u Srbiji, pogledajte kako to izgleda! (VIDEO) - Sportska centrala\nVAR u Srbiji, pogledajte kako to izgleda! (VIDEO)\n16 jul 2021. 10:03\nOd prvog kola sezone 2021/22, na svim terenima Linglong Tire Super lige Srbije primenjivaće se VAR tehnologija.\nPosle zahtevnog procesa implementacije koji je započeo u oktobru 2019. godine i koji je obuhvatio edukaciju sudija po strogim i preciznim standardima FIFA, adaptaciju prostora za VAR sobe u Sportskom centru u Staroj Pazovi i veliki broj detaljnih proba i simulacija, stekli su se svi uslovi da naše najkvalitetnije takmičenje stane u red sa najrazvijenim ligama širom Evrope u kojima sudije mogu da računaju na pomoć video-tehnologije.\n-Sve je licencirano i više nego spremno za početak prvenstva, kaže Igor Radojčić, jedini licencirani VAR instruktor za teritoriju Srbije i čovek koji je od samog starta bio uključen u proces implementacije VAR sistema u Srbiji.\n-Ono što je najvažnije, spremne su i sudije za ovaj novi izazov u svojoj profesionalnoj karijeri. Imaćemo od prvog kola novog prvenstva VAR tehnologiju na svih osam utakmica elitnog ranga takmičenja. To je rezultat dugog i napornog procesa koji je startovao pre dve godine kada smo ugostili kolege iz FIFA i Međunarodnog borda. Obilazili smo kasnije naše drugare iz regiona, pre svega iz Hrvatske i Grčke, ja sam u više navrata bio u Turskoj, skupljali smo iskustva i na kraju ceo projekat uspešno priveli kraju. Svima koji radimo u FSS mora da imponuje činjenica da su ljudi iz UEFA i FIFA koji su bili u Staroj Pazovi konstatovali da imamo jedan od najlepših i najmodernijih VAR centara u Evropi. Ovo je centralizovan sistem, sve se nalazi na jednom mestu i sve utakmice će se pratiti iz ovog prostora u Staroj Pazovi. To znatno olakšava posao, a slično je bilo tokom Svetskog prvenstva u Rusiji i tokom poslednjeg Evropskog prvenstva kada su centralne VAR sobe bile u Moskvi odnosno u Nionu„, kaže Radojičić.\nRadojčić isključuje mogućnost bilo kakvog peha tokom primene video tehnologije na terenima Linglong Tire Super lige Srbije.\n-Što se tiče našeg VAR centra u Staroj Pazovi, nema razloga za brigu. Ako dođe do eventualnog nestanka struje, imamo takve agregate i takve sisteme da bi se protok električne energije nastavio istog sekunda i praktično se ništa ne bi ni osetilo. Sve je napravljeno po najsavremenijim standardima i jedini problem može da se dogodi na samom stadionu ili na trasi signala od stadiona do VAR centra. Ali ako signal stigne do VAR sobe u Staroj Pazovi, to je to, nema prostora za bilo kakav problem i poteškoću.\nFudbalMilan- 23 sep 2021. 17:34\nFrancuski fudbaler Karim Benzema, ušao je u istoriju španske Primere. On je postao, deseti igrač, koji je dao više...


snezana djenic – Zlatibor.News\nTag: snezana djenic\nIstorija Knjigoteka Kultura\nU galeriji Narodnog muzeja u Valjevu 22.januara u 19 časova je otvarana izložba “Armijski đeneral Krsta Smiljanić”, autorke Snežane Đenić, istoričarke i direktorke biblioteke Ljubiša R Đenić u Čajetini. Izložba posvećena đeneralu Krsti Smiljaniću, prati životni put (1868-1844) slavnog vojskovođe, od školovanja i vojničkog napredovanja, do ratova sa Turcima, Bugarima, Austrougarima, komandovanja Drinskom divizijom u Prvom […]\nIzložba o Krsti Smiljaniću u Trstu\nIzložba posvećena životu i delu armijskog đenerala Krste Smiljanića će 24.septembra biti otvorena u Trstu u organizaciji biblioteke “Ljubiša R Đenić” i Srpske pravoslavne opšine u Sali “Risto Škuljević” u SPCO Trst. Đeneral Krsta Smiljanić (1868-1944) spada među najpoznatije vojskovođe Prvog svetskog rata, koji se istakao u Cerskoj i Kolubarskoj bitci. U Cerskoj bitci je […]\nIzložba Svetlopisom kroz prvu srpsku vazdušnu banju u Čigoti\nU Galeriji SB Čigota 13.jula je otvorena izložba “Svetlopisom kroz prvu srpsku vazdušnu banju” koja je nastala na osnovu monografije “Svetlopisom kroz prvu srpsku vazdušnu banju: Zlatibor na starim fotografijama” koju su pripremili Snežana Đenić i Milisav Đenić. Na otvaranju je govorila sama autorka, Snežana Đenić, koja je istakla značaj nasleđa koje moramo preneti na buduće generacije […]\nJuče je završen 58.sajam knjiga u Beogradu. Prema zvaničnim podacima organizatora, ovogodišnji Sajam knjiga posetilo je 158.128 osoba. Poseta je veća od prošlogodišnje kada je registrovano 150.798 posetilaca. Na Sajmu se predstavilo ukupno 897 učesnika (izlagači, suizlagači i zastupljene firme), od kojih 494 direktnih izlagača – 446 domaćih i 48 inostranih izlagača iz 16 zemalja (Poljske, […]\nNa sajmu knjiga predstavljena dela pisaca iz Čajetine\nDanas su predstavljena dela pisaca iz Čajetine na 58. Međunarodnom sajmu knjiga u Beogradu. Biblioteka Ljubiša R. Đenić je na sajmu knjiga predstavila 6 novih naslova ove godine. Publici će biti predstavljena sledeća dela: „Svetlopisom kroz prvu srpsku vazdušnu banju“, autora Snežane Đenić i Milisava Đenića; „Od jegištera do kompjutera“ i „Pet najlepših godina“, autora Milosava Radibratovića, „Mačkat“ […]\nU sredu, 11.septembra 2013.godine, u sali biblioteke “Ljubiša R. Đenić” je otvorena izložba starih fotografija “Svetlopisom kroz prvu srpsku vazdušnu banju”. Publika je mogla da vidi više desetina retkih i do sada neobjavljenih fotografija starog Zlatibora. Na otvaranju je govorila autorka izložbe Snežana Đenić koja je istakla značaj nasleđa koje moramo preneti na buduće generacije. Publika je […]\nSvetlopisom kroz prvu srpsku vazdušnu banju\nU sredu, 11.septembra 2013.godine u 20 časova, u sali biblioteke “Ljubiša R. Đenić” će biti otvorena izložba starih fotografija “Svetlopisom kroz prvu srpsku vazdušnu banju”. Ova izložba je nastala na osnovu monografije “Svetlopisom kroz prvu srpsku vazdušnu banju: Zlatibor na starim fotografijama” koju su pripremili Snežana Đenić i Milisav Đenić. Izložba je organizovana povodom obeležavanja 120 godina organizovanog […]\nErski ulični kabare – Čajetina\n11.08.2012.godine, Zlatibor Sinoć je održan, sada već peti tradicionalni Erski ulični kabare. Publika je mogla da uživa u muzici orkestra Bid bend iz Zrenjanina, i glumi naših glumaca amatera (Mirela Marjanović – sestra i Marko Pavlović – mlađi pacijent) kojima su pomagali i glumci Narodnog užičkog pozorišta (Momčilo Murić – stariji pacijent i Svetislav Bato Jelisavčić – […]


Leskovac dobio prvoligaša u odbojci - Dnevnik Juga\nPočetna / GRADOVI / Leskovac / Leskovac dobio prvoligaša u odbojci\nIna Dendić 07/05/2020\tLeskovac, SPORT Ostavi komentar\nPlasman u Prvu ligu Srbije, predstavalja istorijski uspeh kluba iz grada na Veternici koji je doneo prvoligašku odbojku na krajnji jug Srbije i proširio je do granica sa Makedonijom.\n„Ulazak u Prvu ligu je projekat koji traje petu godinu za redom, gde smo morali da prodjemo dva ranga takmičenja, drugu ligu i Prvu B ligu. Nakon finansijske konsolidacije kluba za koji je najzaslužniji grad, postavljeni su ciljevi i rokovi za iste. Kroz klub je proteklih godina prošlo dosta kvalitetnih odbojkaša sa juga Srbije i šire. Ove godine su se kocke složile po našim očekivanjima i ostvarili smo zacrtano. Pored igrača koji su ponikli u našem klubu, pomoć smo imali i u igračima koji su već imali dokazan odbojkaški status i kvalitet u drugim klubovima i ligama. Od kako je odbojka dobila stabilnu finansijsku konstrukciju od grada, klub je mnogo napredovao kao i čitava odbojka u gradu. Sve muške i ženske kategorije beleže odlične rezultate, uslovi za trening su podignuti na viši nivo, stručni stab ekipe je kompletniji. Igrači iz odbojkaškog kluba Dubočica dobijaju reprezentativne pozive u pionirskim i kadetskim selekcijama obe konkurencije. To je sve dokaz rada i kvaliteta koji klub iz godine u godinu postiže i potvrđuje – kaže za portal Dnevnik Juga, trener odbojkaša Marjan Nikolić.\nNikolić ističe da viši rang zahteva kako veću ozbiljnost kako bi ovi prvoligaši ostali na ovoj poziciji, tako i dodatna novčana sredstva s obzirom na to da je sama liga u svakom pogledu zahtevnija.\n„Sada kada je istorijski uspeh ostvaren, potrebno je ono najteže, dokazati se u novom rangu takmičenja sa novim izazovima i željama. Za sve to će trebati dodatna sredstva jer je sama liga skuplja i zahteva veća novčana sredstva. Ne sumnjamo u dosadašnju saradnju grada i odbojke u Leskovcu i uz gradsku pomoć se nadamo da Leskovac za početak postane stabilan prvoligaš kako bi apetiti porasli za više ciljeve, ali za sada uzivajmo u ovom uspehu koji je klub podario gradu i svim ljubiteljima odbojke.“\nTrener prvoligaša izrazio je zahvalnost kako igračima tako i stručnom štabu na izuzetnom razumevanju i odricanjima koja su morali da prođu zarad kluba i napretka.\n„Zahvalio bih se svim igračima i stručnom štabu na uloženom trudu i odricanjima koji su morali da učine zarad kluba i napretka . Ovo je uspeh svih odbojkaša koji su nastupali za klub još od 1991 godine, kada je klub i osnovan, jer smo imali podršku svih njih kroz sve ove godine rada i postojanja. Takodje i svih koji su bili i dalje jesu u sluzbi odbojke. Spomenuću i pokojnog našeg dragog Vladu Savića, koji je slobodno možemo reći dao život odbojci i koji je sanjao ovakve rezultate – zaključuje trener odbojkaša Marjan Nikolić.\nPrethodni Pogledajte kako izgleda obrazac potvrde za korišćenje gradskog prevoza, vrtića i produženog boravka\nSledeći Leskovački volonteri pokazali humanost na delu – preko 9000 poziva i 4000 izlaska na teren u službi nastarijih\nBroj novih slučajeva Korona virusa u Srbiji je ponovo u porastu. Prema podacima Ministarstva zdravlja …


“SevdahBABY” se druži sa fanovima pred veliki BG koncert – CLUBBING.RS\n“SevdahBABY” se druži sa fanovima pred veliki BG koncert\nMay 8, 2014 • No Comments •Koncerti\nU susret velikom beogradskom koncertu, “SevdahBABY” organizovaće druženje sa fanovima u Multimedia Record Store-u u okviru knjižare Vulkan TC u Ušće Shopping Centru u nedelju, 11. maja od 17h.\nTom prilikom bend će potpisivati diskove i družiti se sa obožavaocima, što će biti odlična uvertira za ono što publiku očekuje na velikom koncertu koji je zakazan za subotu, 17. maja od 21h, u sali Amerikana Doma omladine Beograda.\nAktuelni album “Sega Mega, ti i ja” objavljen je pred 2014. godinu, na etiketi “Galama!”, dok je za distribuciju i promociju ovog izdanja odnedavno zadužena kuća “Lampshade Media”. Sa albuma, na kome se nalazi 11 pesama, već su se izdvojile numere “Uvek mogu bolje”, “Ti mi se tako sviđaš (Spiritus)”, “Sega Mega, ti i ja”, “Beton Lady” i “Grad”.\nNa velikom beogradskom koncertu u Domu omladine, 17. maja, posetioce će dočekati “SevdahBABY Live bend” sa svojim prepoznatljivim zvukom: kombinacijom elektronske muzike i rokenrol energije živih instrumenata. Pored “vaše fanki sestre za mikrofonom”, Djixx, biće još nekoliko sjajnih vokala sa beogradske muzičke scene. DJ podrška će, kao i na ranijim beogradskim koncertima, biti “Me-High-Low”, sa svojim nu-disco i house setom.\nDanas, kao i pre deset godina, SevdahBABY je jedan čovek. On se zove Milan Stanković i najviše uživa kada u svojim pesmama meša različite muzičke kulture. Ne boji se optužbi za jeres ni od jedne vrste publike: ni od strane ljubitelja mainstream ili balkanske folk muzike sa jedne i predstavnika urbane, klupske kulture sa druge strane. Snažno veruje da je muzika univerzalna, da je balkanski sevdah isto što i američki blues, ili brazilska tristessa.\n"SevdahBABY" se druži sa fanovima pred veliki BG koncert\nPre pet godina Milan Stanković je oko sebe okupio svoje najvernije i najtalentovanije prijatelje i oformio bend “SevdahBABY LIVE” i time “SevdahBABY” one-man-band podigao na potpuno drugačiji i viši nivo. “SevdahBABY LIVE” je postava koja u punom svetlu predstavlja ideju kombinovanja najboljeg od oba sveta: moć digitalne programirane muzike kao muzičke matrice sa jedne strane, i lepotu živog izvođenja iskusnih instrumentalista sa druge strane.\nUlaznice za koncert 17. maja u Domu omladine Beograda se u pretprodaji mogu nabaviti na blagajni DOB i preko prodajne mreže Eventima, po ceni od 500 dinara.


Novi Pazar: Sanacija riječnih korita u planu od 2014?\nNaslovnica Sjeverni Sandžak Novi Pazar Novi Pazar: Sanacija riječnih korita u planu od 2014?\nNovi Pazar – Sastanak predstavnika gradske vlasti sa čelnicima „Srbijavode“, održan je u Novom Pazaru, kao deo plana sinhronizacije u sektoru odbrane od poplava na nivou Republike, i da bi se preciznije odredile preventivne aktivnosti u cilju minimalizacije eventualnih posledica od novih izlivanja rijeka.\nDragoljub Miljojković direktor Vodoprivrednog centra Morava, rekao je da, kada je o odbranama od poplava riječ, subjekti na svim nivoima moraju djelovati jedinstveno. „Odbrana od polava je kompleksan i odgovoran posao, koji iziskuje učešće odgovornih ljudi. Težimo da napravimo planove koji korespondiraju evropskim standardima u ovoj oblasti“.\nOn je rekao da su poteškoće brojne, te da „u zemlji generalno nema sluha za tretiranje pitanja odbrane od poplava. Kao jedan od najvećih problema Miljojković je naveo nedostatak finansijskih sredstava, naglasivši ipak da sanacija korita reka u Novom Pazaru jeste predviđena budžetom „Srbijavoda“.\nSastanku su , prema riječima pomoćnika gradonačelnika Fevzije Murića, prethodili razgovori u Nišu i Beogradu kojima su takođe usaglašeni neki koraci na ovom polju. „Rijeke Raška i Jošanica dobile su svoja korita prije tridesetak godina, otkada ništa značajnije na tom terenu nije napravljeno. Prethodna izlivanja su učinila svoje i neophodna je sanacija tih korita, što je jedan od razloga ovog sastanka. Nadam se da ćemo zajednički doprinjeti donošenju kvalitetnih prijedloga, a dobra vijest je da pored finansijskog, „Srbijavode“ ima i jasan akcioni plan rešavanja problema, za čiju realizaciju je potebna podrška lokalne samouprave“.\nOzbiljnije izlivanje rijeka Raške, Jošanice i Ljudske dogodilo se poslednji put u martu ove godine, kada je došlo do značajnih oštećenja riječnih korita, a nivo ovode je naneo štetu i jednom broju domaćinstava u naseljima pored rijeka.


Udruženje skupštine stanara : Južne vesti\nUdruženje skupštine stanara\nGrad Prokuplje sufinansira rekonstrukciju stambenih zgrada\n11:49, 8. 2. 2022.\nZa popravku stambenih zgrada u Prokuplju iz budžeta će ove godine biti izdvojeno 5 miliona dinara. Na konkursu koji će biti raspisan krajem ovog meseca mogu da konkurišu u ime stanara isključivo ovlašćeni upravnici zgrada, kažu iz prokupačke Gradske uprave.\nDeo bivšeg članstva udruženja stanara oformio svoje udruženje\n10:36, 14. 2. 2020.\n“Pravo na pravo” je ime udruženja koje su registrovali bivši članovi Udruženog pokreta slobodnih stanara. Među njima su i neki od osnivača UPSS-a, a Miroslav Jukić iz novoformiranog udruženja kaže da teško ide, jer je “narod pobegao”, ali oni žele da kao građanski aktivisti pomognu, pre svega, oko komunalnih problema i ekologije.\nBez građana na niškom protestu za čist vazduh - organizatori prolaznike informisali o zagađenju\n15:23, 5. 2. 2020.\nIako najavljen kao protest kojim građani zahtevaju čist vazduh, akcija u Nišu okupila je više novinara nego ljudi koji žele da se bore protiv zagađenja. Organizatorka niškog okupljanja Jana Krstić kaže da su to i očekivali, pa su umesto protesta informisali građane o konkretnim merama za zdraviji vazduh.\n5. februara protesti za čistiji vazduh u brojnim srpskim gradovima\nZajednička akcija organizacija i građana zabrinutih za zdravlje zbog zagađenog vazduha, planirana je za 5. februar, za sada u 13 gradova. Sa juga se već priključili Niš i Vlasotince.\nNišlije koje su tužile Toplanu i dalje čekaju pravdu\n16:36, 10. 1. 2020.\nUkupno 17 Nišlija tužilo je nišku Toplanu zbog nerealno naplaćivanih računa prethodnih godina, podaci su Udruženog pokreta slobodnih stanara. Advokatica Mirjana Nedeljkov zastupa petoro korisnika i kaže da će se više znati nakon trećeg veštačenja. Direktor "Toplane" Predrag Milačić kaže da cenu sada obračunavaju po preporukama revizora.\nNovi predsednik Udruženja stanara: Nema podele, osnivači izašli iz Pokreta da prepuste posao mlađima\n13:25, 26. 9. 2019.\nI dok osnivači Udruženog pokreta slobodnih stanara (UPSS), uz opaske da su bili vređani, da su se neki članovi “malo zaigrali” ili ušli preduboku u politiku, ne žele da komentarišu razloge zbog kojeg su napustili ovaj pokret, novi predsednik UPSS Ivan Živković kaže da su razlozi njihove zdravstveno stanje i godine.\nBakić: Živimo u autoritarno-mafijaškom sistemu\n11:34, 30. 5. 2019.\nAutoritarni vođa sa prijateljima i srodnicima vlada u sopstvenom interesu, a bogati ljudi ga finansiraju milom ili silom, tako je na tribini “Diktatura i autoritornost” u Nišu, sociolog Jovo Bakić definisao sistem u kojem živimo, a koji po njemu ima dosta elemenata oligarhije.\nDanas se održava tribina stanara o postupcima protiv niške Toplane\n11:03, 7. 5. 2019.\nTribina Udruženog pokreta slobodnih stanara, za koju su krajem februara iz Regionalnog centra za obrazovanje otkazali prostor, održaće se danas u 17 sati u Ulici Branka Krsmanovića broj 19.\nSa Stare planine krenulo formiranje "Fronta za smenu autoritarne vlasti"\n11:11, 6. 3. 2019.\nGrađanski front, asocijacija lokalnih građanskih pokreta, među kojima je i niški Udruženi pokret slobodnih stanara, održao je sastanak na Staroj planini. Najavljen je novi talas okupljanja sličnih grupa oko ideja solidarnosti, jednakosti, socijalne sigurnosti i tolerancije u Front za smenu autoritarne vlasti.\nOtkazana tribina o nezakonitostima u Toplani, UPSS to smatra cenzurom\n10:36, 27. 2. 2019.\nVeče pre nego što je Udruženi pokret slobodnih stanara trebalo da održi tribinu o nezakonitostima u radu niške Toplane, iz Regionalnog centra za profesionalni razvoj zaposlenih u obrazovanju, gde je skup bio zakazan, otkazali su rezervaciju sale, što stanari smatraju cenzurom. Iz Regionalnog centra kao razlog navode pomeranje polugođa zbog epidemije gripa.\nStanari organizuju tribinu o nezakonitostima niške Toplane\n17:02, 25. 2. 2019.\nO postupcima koje su protiv Toplane pokrenuli građani kako bi im ovo preduzeće nadoknadilo štetu, kao i institucije državnog revizora i Komisije za zaštitu konkurentnosti, nezakonitostima vezanim za naplatu grejanja u Nišu, biće reči na tribini koju organizuje Udruženi pokret slobodnih stanara u utorak 26. februara od 17 sati u Regionalnom centru za obrazovanje.


Alarm u Pentagonu: Srbija „rupa u tepihu“ koja je zabrinula Ameriku - Sputnjik Srbija\n09:09 12 Jul 2020\n17:34 28.11.2019 (osveženo 17:35 28.11.2019) Preuzmite kraći link\nZapadni mediji objavili su izveštaj Pentagona u kom se ocenjuje da je Srbija najpopustljivije okruženje na Zapadnom Balkanu, kada je reč o ruskom uticaju, i konstatuje da je saradnja SAD sa našom zemljom u oblasti odbrane i dalje komplikovana zbog težnji Srbije da ostane vojno neutralna i da ne pristupa vojnim savezima.\nPredavač na Univerzitetu „Džons Hopkins“ u Vašingtonu Edvard Džozef smatra da izveštaj Pentagona da je Srbija intenzivirala saradnju sa Rusijom od kada je na vlasti Srpska napredna stranka pokazuje da se „odnos Zapada prema predsedniku Srbije Aleksandru Vučiću mora promeniti“, posebno „zbog saradnje sa ruskim obaveštajnim službama“.\nAlarm za NATO\nPavić, koji je završio studije na kalifornijskom Univerzitetu Berkliju, dodaje da NATO postaje sve nervozniji zato što nije završio posao u regionu — da se Srbija i Bosna i Hercegovina „uvedu“ u tu organizaciju, iako je to bilo najavljivano u poslednje dve, tri godine.\n„Pogotovo zbog nedavnih događaja koji su u vezi sa zajedničkom srpsko-ruskom vežbom ’Slovensko bratstvo‘ i iznenadnom, neočekivanom i nenajavljenom pojavom S-400 u Srbiji, što mislim da je uključilo alarme u zapadnim prestonicama, pogotovo u Vašingtonu i Londonu“, kaže Pavić.\n„Sve to zajedno pokazuje tu nervozu, na prvom mestu globalističkog establišmenta i američke ’duboke države‘, koja nije uspela da Srbiju uvuče u evroatlantsku zonu uticaja“, dodaje naš sagovornik.\n„Globalistički establišment i ’duboka država‘ muku muče i sa Trampom, koji dovodi u pitanje evroatlantske veze, čak i samo postojanje NATO-a, što se proširilo i na Francusku i na Makrona“, smatra Pavić.\nPrema njegovim rečima, vidljivo je da je ruski uticaj u Srbiji porastao u poslednjih četiri do pet godina, i to, na prvom mestu, u vojnoj saradnji, gde je Vojska Srbije „dignuta iz pepela“, što zabrinjava sve rusofobične krugove i kružoke na Zapadu, pre svega angloameričke.\nIz toga je proizašao izveštaj Pentagona i reakcija Edvarda Džozefa, koji nije funkcioner, ali čim ga prenosi „Glas Amerike“ — to znači da ima podršku u delovima spoljnopolitičkog establišmenta koji je u ratu sa Trampom.\n„Sve to nije neočekivano, ali je zanimljivo da je to do sada možda najjasnija poruka ili upozorenje koje je došlo iz Vašingtona zbog političke situacije u Srbiji i zbog viševekovnog opredeljenja Srbije, koja sve manje dozvoljava da zapadne države, odnosno Amerika, vode glavnu reč“, ocenjuje Pavić.\n„Glavna poluga pritiska Zapada na Srbiju do sada je bilo Kosovo i Metohija, međutim, sama haotičnost političke scene u toj lažnoj državi, kao i radikalizam, za koji su se tamošnji birači opredelili glasajući za Kurtija, otežava im posao“, smatra sagovornik Sputnjika.\n„Sa druge strane, naravno, nastaviće se pritisci i na Srbiju i na Republiku Srpsku u raznim vidovima. To može da bude i preko zahteva MMF-a ili pravljenjem novih izmišljenih ili preuveličavanjem raznih političkih i medijskih skandala“, ocenjuje Pavić.\n„Međutim, sada je veliko pitanje ko to radi — da li Donald Tramp, što je mnogo manje verovatno, ili deo establišmenta koji u isto vreme ratuje protiv njega“, dodaje on.\n„Videli smo da se to dešavalo i u drugim državama, na prvom mestu u Ukrajini, gde bukvalno stara klintonistička, prosoroševska garda, zajedno sa Stejt departmentom, pokušava da radikalizuje američku politiku u Ukrajini prema Rusiji i sigurno je da će iste strukture to pokušati da urade i u samoj Srbiji“, smatra Pavić.\nTerorizam pod lažnom zastavom\nOn ističe da „neće tu biti nekih velikih promena, s tim što nemaju oni tu snagu koju su imali ranije, zato što su razjedinjeni unutar svojih redova i to ne samo u SAD, nego unutar zapadnog bloka“.\nSagovornik Sputnjika podseća da je Francuska iskočila i napravila razdor unutar EU i NATO-a, a uz to, unutar NATO postoji i problem sa Turskom, koja je takođe unapredila odnose sa Srbijom.\n„Više nismo suočeni sa jedinstvenim frontom kao pre, a naši saveznici, na prvom mestu Rusija, a posle nje i Kina, postaju sve jači“, ocenjuje on.\n„Biće mnogo buke, možda će neko probati da radikalizuje priču oko izbora i raznih medijskih skandala, možda će neko pokušati da napravi terorističku akciju pod lažnom zastavom, možda će pojačati pritisak migranata. Postoje razne poluge takozvanog hibridnog rata koje mogu da budu korišćene, ali to je nešto na šta smo se navikli, i ako postoji volja, imamo sada sredstva i saveznike da se suprotstavimo“, zaključio je Pavić.\nInače, predsednik Srbije Aleksandar Vučić poručio je da pritisci na našu zemlju i optužbe koje dolaze sa različitih strana govore o ispravnosti i snazi srpske politike samostalnosti i nezavisnosti.


Plus bend snima prvi album\nM.L.D. 22.10.2012 21:57\nSARAJEVO - Grupa "Plus bend" iz Sarajeva snimila je najavni singl za prvijenac koji bi se naredne godine trebao pojaviti pred publikom, ljubiteljima pop muzike.\nSingl "Klasje", pop balada, već je osvojila simpatije publike, posebno mlađe populacije, a ovih dana članovi benda pripremaju i spot za pjesmu "Klasje" koji bi trebao da bude sniman u Sarajevu u produkciji Hayata.\nČlanovi "Plus benda" najavljuju još dvije autorske pjesme, a tekst za prvu pjesmu "Klasje" napisao je Neven Tunjić, član sarajevskog benda "Divanhana", a aranžman potpisuje Amir Buza. Pjesma je snimana u studio "CSI" Hamze Ražnjatovića, lidera sarajevske grupe "Magbet".\n"Spot za pjesmu 'Klasje' koja je premijerno izvedena u emisiji 'Šou Tajm' PINK televizije snima se na pet lokacija, a gošća u spotu je ex mis Hrvatske Katarina Banić. Jedna od lokacija snimanje je Coloseum klub u Sarajevu, a promocija spota trebala bi se desiti za petanestak dana u Coloseumu", kaže Adis Škaljo, vokal "Plus benda".\n"Puls band" osnovan je 2007. godine kao "FeedBack", te je 2009. godine nastupao u emisiji "Rat bendova".\nMomci iz benda kažu da mogu svirati bilo koju vrstu muzike i pri tome prenijeti atmosferu te muzike na publiku.\nČlanovi benda su Adis Škaljo, vokal, Enadin Ombašić, bubanj, Borjan Milošević, bas gitara, i Enes Mujić, klavijature.\nKao grupa, "Plus bend" je nastupao u sarajevskim clubovima Cinemas,The Club, Cheers, kao i klubovima širom BiH.\nBend je takođe svirao kao prateća grupa mnogih eminentnih izvođača sa prostora bivše Jugoslavije, kao što su Dino Merlin, Toni Cetinski, Halid Bešlić, Toše Proeski, SMS, Hanka Paldum, Aki Rahimovski i drugi.


Parlament BiH traži od Amerikanaca dokaze o Špirićevoj korupciji? | Srpskacafe\nPonedjeljak, 25.01.2021., 12:20 Ponedjeljak, 25.01.2021., 12:17\nPredstavnički dom Parlamenta BiH na narednoj sjednici bi ponovo trebao raspravljati o pokretanju procedure da se od Sjedinjenih Američkih Država zatraži dokumentacija o navodnoj korupciji u koju je bio uključen dugogodišnji funkcioner, član SNSD-a, Nikola Špirić.\nRiječ je o inicijativi koju su podnijeli poslanici Predrag Kojović, Aida Baručija, Mirjana Marinković-Lepić i Damir Arnaut, a o kojoj bi se Parlament trebao očitovati na sjednici 3. februara.\nŠpirić je godinama na američkoj crnoj listi zbog korupcije, a BiH još uvijek ne zna zbog čega, što ovom političaru ostavlja mogućnost da nesmetano obavlja poslove u Parlamentu BiH.\nInicijativom se Ministarstvu pravde i Ministarstvu spoljnih poslova BiH nalaže da u roku od deset dana otpočnu proceduru traženja, diplomatskim i drugim kanalima, informacija i dokumentacije od nadležnih organa SAD-a o tome da je Nikola Špirić bio uključen u javnu korupciju.\nU obrazloženju inicijative, koja je podnesena još u septembru prošle godine, ističu se navodi same Ambasade SAD-a, odnosno njen odgovor na medijske upite povodom imenovana Špirića za člana Komisije za izbor i praćenje rada Agencije za prevenciju korupcije i koordinaciju borbe protiv korupcije.\nTom prilikom je saopšteno da SAD “posjeduje vjerodostojne informacije da je Špirić bio uključen u javnu korupciju i ostvario korist od nje, uključujući ostvarivanje nepropisne koristi tokom obavljanja javnih funkcija i ometanje javnih procesa tokom svog mandata kao člana Predstaničkog doma Parlamentarne skupštine BiH”.\n– Kada državni sekretar posjeduje vjerodostojne informacije da je neki funkcioner bio uključen u značajne koruptivne aktivnosti i/ili značajno kršenje ljudskih prava, Odjeljak 7031 (c) nalaže da se taj funkcioner i članovi njegove neposredne porodice stave na crnu listu – saopšteno je tada u odgovoru Ambasade SAD, citira se u Inicijativi.\nU saopštenju State Departmenta iz 2018. godine, kada je Nikola Špirić uvršten na navedenu listu, istaknuto je da je Špirić kao poslanik umiješan u sticanje koristi na osnovu javne korupcije, prihvatanja neprikladnih usluga u zamjenu za njegov rad kao ličnosti na javnoj poziciji sa koje se miješao u javne procese a sve tokom mandata poslanika Predstavničkog doma. Njemu i članovima njegove uže porodice zabranjen je ulazak u SAD.\nU tadašnjoj izjavi Ambasade SAD-a, navedeno je i da se vjeruje da su Špirićeve aktivnosti nanijele štetu interesima SAD-a i građana BiH. Dodaje se da korupcija nanosi znatnu štetu ekonomiji, društvu i bezbjednosti, omogućava organizovani kriminal, te potkopava povjerenje u pravnu državu i vlast. Žalosno je da ovo nije uzeto u obzir kada se donosila odluka o njegovom izboru na navedenu poziciju, naglašeno je tada.\n– Uzimajući u obzir ozbiljnost ovih izjava i saopštenja, nivo detalja sadržanih u njima, te očit interes BiH da procesuira takve pojave, potrebno je da Ministarstvo pravde BiH i Ministarstvo spoljnih poslova djeluju prema nadležnim organima SAD-a s ciljem pribavljanja navedenih informacija i dokumentacije – zaključuje se u poslaničkoj inicijativi koja je na dnevnom redu naredne sjednice Predstavničkog doma Parlamenta BiH.\nnikola špirićparlamentarna skupština bih\neuroskeptik Ponedjeljak, 25.01.2021., 13:33 at 1:33 pm\nDA,DA inače su američki podaci vjerodostojni,tu nema nikakve sumnje,njihove crne liste su sto posto potkrijepljene vjerodostojnim podacima.Tako su svojevremeno Irak bombardovali zbog naoružanja za masovno uništenje,a koje ni do dan danas nije pronađeno,Ameri su veliki stručnjaci za manipulacije,mahinacije i lažne vjesti,u zadnje vrijeme su čuda napravili i u svojoj zemlji.Svakodnevno im se priviđaju diktatori,Rusi,Kinezi,Sjeverno Korejci,Srbi,razne koruptivne radnje i ugrožavanja ljudskih prava,a kod njih jad,tuga i čemer.


POSJETE Reisu-l-ulema Islamske zajednice u Bosni i Hercegovini boravi u Ujedinjenom Kraljevstvu Velike Britanije i Sjeverne Irske\nLord Ešdaun je sigurno neko ko je radio u interesu naše zemlje i svih njenih građana, rekao je Kavazović\nReis Kavazović na današnjoj Komemoraciji\nReisu-l-ulema Islamske zajednice u Bosni i Hercegovini Husein ef. Kavazović boraveći u službenoj posjeti Ujedinjenom Kraljevstvu Velike Britanije i Sjeverne Irske danas je učestvovao na komemoraciji pokojnom časnom zastupniku Lordu Džeremiju Džonu Darhamu Ešdaunu (Jeremy John Durham Ashdown) od Nortona pod Hamdonom.\nReisu-l-ulema je na zahtjev porodice pokojnog Lorda Pedija Ešdauna učestvovao u komemoraciji koja je organizovana u Westminister Abbey-u u prisustvu velikog broja britanskih zvaničnika i članova kraljevske porodice. U izjavi za MINA-u reisu-l-ulema je rekao kako Bosna i Hercegovina ne smije zaboravljati svoje prijatelje i one koji su nas zadužili.\n- A Lord Ešdaun je sigurno neko ko je radio u interesu naše zemlje i svih njenih građana. On je pokazao kako međunarodna zajednica može igrati konstruktivnu ulogu u budućnosti Bosne i Hercegovine - izjavio je reisu-l-ulema Kavazović za MINA-u istakavši da smatra posebnom počašću što je porodica tražila da on na komemoraciji pročita nekoliko ajeta iz Kur'ana, a što je on i učinio i to na bosanskom jeziku.\nReis u društvu britanskog ambasadora u BiH Metju Filda (Mathew) Foto: (Mina)\n- Lord Peedi je Bosnu zvao «evropskim draguljem» i dobro bi bilo da imamo više političara u Evropi ali i u Bosni i Hercegovini koji našu zemlju znaju tako cijeniti - je reisu-l-ulema Kavazović.\nReisu l ulema Pedi Ešdaun Husein Kavazović


Opština sufinansira zapošljavanja 20 radnika\nU Prnjavoru je danas sa šest poslodavaca sa područja ove opštine upriličeno potpisivanje ugovora o sufinansiranju zapošljavanja 20 radnika sa evidencije lokalnog Zavoda za zapošljavanje.\nUkupna vrijednost projekta je 80 hilja KM, od čega su opština Prnjavor i partner u projektu Vlada Švajcarske, preko UNDP-a, obezbijedile po 40 hiljada KM.\nNa javni poziv koji je raspisala opština Prnjavor prijavilo se 16 privrednih subjekata, a nakon bodovanja, šest ih je danas potpisalo ugovore.\nNajviše sredstava iz ovog podsticaja dobiće preduzeće "Leburić komerc" koje će zaposliti 11 radnika, a ugovori su potpisani i sa preduzećima "BPS", "Ružičić", "Agroprom", "PRO-KARPA" i trgovinom "Boba".\nNačelnik opštine Prnjavor Darko Tomaš rekao je da je u zadnje dvije godine opština Prnjavor predano radila na ispunjavanju postavljenih uslova za realizaciju ovog projekta, a ovo je prvi put da opština na ovaj način podstiče zapošljavanje.\n"Opština Prnjavor će prvih šest mjeseci sufinansirati iznos od 657 KM, što je iznos najniže neto plate u Republici Srpskoj uvećane za poreze i doprinose, a obaveza poslodavca je da radnike zadrži najmanje godinu dana", pojasnio je Tomaš.\nOn je izrazio uvjerenje da će svi koji se pokažu kao pravi radnici, uspjeti zadržati svoje radno mjesto kod istog poslodavca i nakon tog perioda.\nTomaš je pojasnio i da su ugovori, osim sa privrednicima koji posluju u gradskoj zoni, potpisani i sa privrednicima iz Palačkovaca, Mračaja i Velike Ilove.\nPreduzetnik Gregor Ovad, vlasnik preduzeća "BPS" koje posluje u drvo-prerađivačkoj oblasti, rekao je da su u ovom projektu tražili tri radnika.\n"Činjenica je da radnika nedostaje, posebno u našoj oblasti, jer posao nije jednostavan. Izvozno smo orjentisani prema tržištima Italije, Češke i Slovenije i namjera nam je da proširujemo poslovanje. Već smo raspisali oglas za prijem još dva radnika i nadam se da nećemo morati dovoditi radnu snagu iz drugih opština", naveo je Ovad.\nOvad je ocijenio da je projekat sufinansiranja zapošljavanja pozitivan primjer saradnje lokalne vlasti i privrednika, te da bi sa takvom praksom trebalo nastaviti i dalje, jer će se, između ostalog, i novac koji se izdvoji za ovu namjenu kroz uplatu doprinosa i ostanak radnika u ovoj opštini na kraju vratiti u budžet.\nPrnjavor zapošljavanje sufinansiranje\nZa sufinasiranje projekata 628.750 KM


Guverner: Jedna od pet najvećih banaka nam stiže\nGuverner NBS Jorgovanka Tabaković očekuje da Kineska banka do kraja godine završi sve procedure za osnivanje banke u Srbiji i da dobije dozvolu za rad.\n"Ponosna sam što jedna od pet najvećih banaka u svetu dolazi u Srbiju", kazala je Tabaković na konferenciji za novinare u NBS.\nDodala je da očekuje da će se ta banka baviti ne samo finansiranjem privrede već i građana i da će doprineti zdravoj konkurenciji na bankarskom tržištu Srbije.\nOna je podsetila da je Kineska banka u februaru ove godine od NBS zatražila informacije o proceduri za dobijanje dozvole za rad u Srbiji i da je u junu dostavila potrebnu dkumentaciju, a da je za sedište banke izabrana lokacija na Novom Beogradu.\n"Brzina kojom je završena procedura za dobijanje dozvole za rad pokazuje da se radi o velikoj i ozbiljnoj banci koja će u Beogradu imati centralu ne samo za region već i za i istočnu i zapadnu Evropu", kazala je Tabaković.\nU Srbiji sada ne posluje nijedna kineska banka.\nPotpisan ugovor o konverziji duga Tigra lokalnoj samoupravi Pirota\nGeneralni direktor pirotske kompanije Tigar a.d. Branislav Čurić i gradonačelnik Pirota Vladan Vasić potpisali su danas ugovor o konverziji duga koji ta fabrika ima prema gradu, a na osnovu zaključka Vlade Srbije o konverziji duga kompanije u trajni kapital.\nVladan Vasić je izrazio zadovoljstvo što je Vlada Srbije, zaključkom o konverziji duga kompanije u trajni ulog Republike Srbije, preduzela značajan korak na ozdravljenu Tigra.\n- Reč je o konverziji dugova svih državnih preduzeća i lokalne samouprave u trajni kapital. Potpuno je normalno da smo sledili politiku Vlade Srbije. Lokalna samouprava je jedan od prvih potpisnika ugovora o konverziji duga u kapital. Mi ćemo konvertovati negde oko 90 miliona dinara duga prema gradu. Reč je pre svega o poreskim dugovanjima. To je značajna suma, jer ima još dosta toga da "Tigar" uradi sa državnim preduzećima i potpiše ugovore koji će voditi ka ozdravljenju fabrike - rekao je Vasić.\nOn je dodao da je želja lokalne samouprave da ova fabrika potpuno ozdravi, da stane na noge i da bude kao nekad nosilac razvoja Pirota.\nGeneralni direktor Tigra Branislav Čurić je zahvalio lokalnoj vlasti i gradonačelniku što su preporuku i zaključke Vlade u veoma kratkom roku sproveli.\nTigar se u prethodnih osam decenija razvijao sa lokalnom samoupravom i ovo je još jedan korak i podrška nama da budemo aktivan član lokalne zajednice. Mi smo već potpisali nekoliko ugovora o konverziji duga sa Fondom penzijsko-invalidskog osiguranja, Fondom zdravstvenog i socijalnog osiguranja i Jubmes bankom a sada sa gradom Pirotom - rekao je Čurić.\nOn je dodao da je dug Tigra oko 50 mil EUR, a konverzijom duga biće oslobođeno oko 22 mil EUR.\nVlada Srbije je na sednici 13. septembra donela Zaključak kojim se daje saglasnost da se dospela i nenaplaćena potraživanja Republike Srbije prema kompaniji Tigar a.d. po osnovu javnih prihoda republičkog budžeta konvertuju u trajni ulog države i preporučuje poveriocima, kod kojih država ima udeo u vlasništvu, da svoja potraživanja konvertuju u trajni ulog u kapitalu društva.


Ove firme kontroliše Duško Knežević, biznismen koga potražuje Crna Gora.\nPireus banka novac je dala pre gotovo 13 godina, a sada je zatražila da se izvrši namirenje duga od osam miliona evra, prenosi podgoričke "Vijesti", pozivajući se na list nepokretnosti.\nBanka je 2. decembra u katastarsku evidenciju Uprave za nekretnine upisala obaveštenje o početku namirenja duga na sajamski kompleks u Budvi, pet sajamskih hala i više od deset hiljada kvadrata zemlje ispred Slovenske plaže, navodi Investitor.me.\n"Upis obaveštenje o dospelosti i početku namirenja potraživanja po ugovoru o hipoteci od 19. januara 2007, overenog u podgoričkom Osnovnom sudu, kao i Aneksom i od 23. marata 2009, overenog u podgoričkom Osnovnom sudu, Aneksom II od 29. avgusta 2011. i Aneksom II od 13. avgusta 2014", piše u listu nepokretnosti.\nUvidom u katastarsku evidenciju, banka je upisivala hipoteke, a ugovor iz januara 2007. odnosi se na kredit od osam miliona evra.\nBLOKIRANA SVA IMOVINA DUŠKA KNEŽEVIĆA Pod zabranom hoteli, zgrade, imanja...\nDužnici će vraćati kredite Atlas banci iako je u stečaju\nKako piše u Zakonu o hipoteci poverilac, u ovom slučaju banka, je dužan da obavesti u pisanoj formi dužnika da je istekao rok za izvršenje obaveze i da, ukoliko se obaveza ne izvrši u roku od 15 dana od dana upisa obaveštenja, ima nameru da pokrene postupak namirenja u skladu sa ugovorom i zakonom.\nZakon propisuje da se obaveštenje o početku namirenja mora upisati kod organa kod koga je hipoteka upisana, a u ovom slučaju je to Uprava za nekretnine.\n"Ako obaveza iz ugovora koji je obezbeđen hipotekom nije izvršena u roku od 15 dana od dana dostave obaveštenja o početku namirenja hipotekarnom dužniku, poverilac se može namiriti vansudskom prodajom ili sudskom prodajom nepokretnosti".\nViši sud je te nekretnine blokirao na zahtev Specijalnog državnog tužilaštva za imovinu svih firmi čiji je Knežević stvarni ili "skriveni" vlasnik i doneo privremenu meru zabrane korišćenja i raspolaganja. Takođe, i Opština Budva je upisala hipoteku u više navrata proteklih godina jer Kneževićeve firme nisu izmirivale obaveze na ime poreza na nepokretnost. Takođe, imovina je i pod restitucijom, jer staromeštanske porodice traže da im se vrati zemlja, za koju tvrde da im je oteta.\nNa spisku kompanija za koje Viši sud doneo privremenu meru našle su se i Kneževićev "Jadranski sajam", "Expo invest" i "Expo Budva" na koje je uknjižen veliki sajamski kompleks u Budvi.\nSpecijalno tužilaštvo otvorilo je više istraga, kao i podiglo optužnicu protiv Kneževića i njegovih najbližih saradnika. Biznismen za kojim je raspisana crvena Interpolova poternica nalazi se mesecima u Londonu, odakle optužuje aktuleni politički vrh Crne Gore na čelu sa Milom Đukanovićem da pokušavaju da mu otmu imovinu, posebno onu u Budvi.\nOVO NIJE OČEKIVAO Od crnogorskog biznismena traže da vrati 6,19 miliona evra\nKOMŠIJE ŽELE VEĆI IZVOZ PIVA Banjalučka pivara osniva firmu u Srbiji\nBanjalučka pivara otvoriće u Srbiji preduzeće koje će se baviti prodajom njenih proizvoda i preko kojeg će pokušati da se bolje pozicionira u našoj zemlji.\nOBJAVLJEN SVETSKI HALAL STANDARD ZA TURIZAM Evo kako treba upravljati turističkim objektima, proizvodima i uslugama\nPočetkom 2020. godine Institut za standardizaciju i meriteljstvo (SMIIC) organizacije islamske kooperacije (OIC) objavio je Halal standard za turističke usluge – OIC/SMIIC 9:2019, Halal Tourism Services – General Requirements. Taj standard će omogućiti ujednačavanje zahteva u oblasti halal turizma i ugostiteljstva na svetskom nivou.\nBatajnica do kraja godine dobija IZLAZ na auto-put\nBatajnica bi ove godine mogla da dobije direktan izlaz na auto-put, pišu "Večernje novosti".\nRast akcija na Beogradskoj berzi, obveznice Srbije "planule"\nVećina akcija kojima se danas trgovalo na Beogradskoj berzi zabeležila je rast, a za državnim obveznicama Srbije je vladala prava jagma.\nDRŽAVA PLAĆA POLA Subvencije za kupovinu domaćih traktora, konkurs otvoren do kraja maja\nMinistar poljoprivrede, šumarstva i vodoprivrede Branislav Nedimović saopštio je da je danas raspisan javni poziv za kupovinu traktora snage do 60 kW. On je novinarima u Banatskom Karlovcu, gde je obišao gazdinstvo porodice Pavlović, rekao da je reč o traktorima koji su sklopljeni u Srbiji, kao i da država daje pola novca za njihovu kupovinu.\n"ZA SVOJE DOBRO, OSTANI KOD KUĆE" Ovakvu poruku od šefa dobila je Srpkinja koja radi u vrtiću u Kini, zabrinutost se širi


Wienerberger ulaže 12 miliona evra u fabriku opeke IGM "Bačka" - Retail Serbia\nFabrika u Malom Iđošu najpre će proizvoditi šuplje opeke, po čemu je ova kompanija prepoznatljiva u Evropi. Planirano je da kasnije započne i proizvodnja poroterma, prozirnog bloka sa specijalnim termoizolacionim svojstvima - izjavio je juče na konferenciji za novinare Helmut Haslauer, regionalni direktor i predsednik Upravnog odbora Vinerberger Srbija.\nVelimir Gojnić, član Upravnog odbora Vinerberger Srbija naglasio je da ta kompanija ne prodaje samo cigle, već kvadratni metar zida određenog kvaliteta. Planirano je da se kapacitet proizvodnje u Malom Iđošu uveća četiri puta, ali će brzina razvoja zavisiti i od pronalaženja odgovarajuće stručne radne snage, rekao je Gojnić i dodao da će zahvaljujući proizvodnji opeke u Srbiji troškovi transporta biti za 40 odsto niži.\nKompanija „Vinerberger“ je najveći proizvođač cigle i blokova u svetu, sa tradicijom nepuna dva veka. Osnovana je 1819. godine, a prekretnicu u razvoju predstavlja 1980. godina kada je reorganizovano poslovanje. Kompanija koja je tada poslovala na lokalnom nivou sa 11 fabrika - ciglana, danas je obezbedila poslovanje u 26 država Evrope i Severne Amerike gde poseduje 268 pogona. Zahvaljujući širokom asortimanu proizvoda ova kompanija je danas postala najveći proizvođač građevinskog materijala u Evropi.


Pajtić: Neću biti kandidat za lidera DS-a | Autonomija\nPajtić: Neću biti kandidat za lidera DS-a\nPajtić će podržati onoga koga podrži Pokrajinski odbor stranke\nPotpredsednik Demokratske stranke (DS) Bojan Pajtić izjavio je danas da je “kasno” da se kandiduje za mesto lidera DS-a.\nPajtić je novinarima u Skupštini Vojvodine rekao da se neće kandidovati za predsednika DS na predstojećoj izbornoj skupštini i dodao da će podržati onog kandidata za kojeg se opredeli Pokrajinski odbor stranke.\nDodao je da bi razmislio o mogućnosti da se kandiduje za lidera DS-a da je ta inicijativa stigla ranije, a ne sada kada su procesi u stranci “predaleko odmakli”.\nOn je rekao da je DS jedina stranka u Srbiji u kojoj postoji trka za mesto predsednika, što govori pozitivno o njoj.\nPodsetio je da je DS stranka u kojoj se čelnici menjaju i da je Boris Tadić četvrti koji je predvodi u proteklih 20 godina.\n“Osnovni kvalitet DS je reizbornost i unutrašnja demokratičnost. Stranke koje nemaju tu unutrašnju demokratiju ne mogu demokratizovati ni društvo”, kazao je Pajtić.


Humanitarna organizacija “Lekari bez granica” upozorila je na sve veće nasilje koje izbeglice, naročito deca i mladi ljudi, trpe od graničnih policija zemalja Evropske unije, pre svega policija Mađarske, Bugarske i Hrvatske, prilikom pokušaja da pređu granicu Srbije.\nU izveštaju pod naslovom “Igre nasilja” (Games of violence) navedeni su detalji iz medicinskih izveštaja i iz i svedočenja mladih pacijenata o nasilju.\n“Za decu i mlade koji pokušavaju da napuste Srbiju nasilje je konstanta, a uglavnom ga sprovode granične policije zemalja članica Evropske unije. Više od godinu dana naši doktori i sestre slušaju jedno te isto – priču o nasilju u kojoj su mladi ljudi prebijani, ponižavani i napadani psima u očajničkom pokušaju da nastave svoj put (ka EU)”, rekao je šef Misije organizacije “Lekari bez granica” u Srbiji Stefan Moasen.\nOn je dodao da je u prvih šest meseci čak 92 odsto dece i tinejdžera koji su posetili kliniku “Lekara bez granica” svedočilo o fizičkom nasilju pograničnih policija zemalja EU, pre svih bugarskih, mađarskih i hrvatskih.\n“Sramota je da zemlje EU koriste nasilje da bi sprečili decu i i mlade ljude da zatraže azil na teritoriji Unije. Na taj način oni čine veliku štetu, i fizičku i psihičku, a te ljude čine ranjivim i guraju ih direktno u ruke krijumčara, protiv kojih i Unija i zemlje članice tvrde da se bore”, rekao je Moasen.


Istraga potvrdila: Dropbox hakovan, hakeri pristupali nalozima korisnika\nVesti, 01.08.2012, 11:34 AM\nPosle dvonedeljne istrage, servis za skladištenje podataka na internetu Dropbox potvrdio je kompromitovanje sistema servisa i krađu korisničkih imena i lozinki, kao i da su one korišćene za pristup nalozima korisnika Dropbox-a.\nPre dve nedelje nekoliko stotina korisnika Dropbox-a prijavilo da dobijaju spam email poruke sa sajtova za online kockanje. Već tada se sumnjalo da je Dropbox hakovan.\nJuče je Dropox potvrdio da su hakeri koristili korisnička imena i lozinke sa drugih sajtova i pristupali Dropbox nalozima.\n“Naša istraga je otkrila da su korisnička imena i lozinke koje su nedavno ukradene sa drugih sajtova korišćene za pristupannje malom broju Dropbox naloga. Kontaktirali smo te korisnike i pomogli im da zaštite svoje naloge,” kaže se u obaveštenju objavljenom na kompanijskom blogu. “Ukradena je i lozinka koja je korišćena za pristup Dropbox nalogu zaposlenog (u kompaniji) koji sadrži projektni dokument sa email adresama korisnika. Mislimo da je ovo neovlašćeno pristupanje dovelo do spama.”\nProblem sa spamom pojavio se početkom prošlog meseca, a nekoliko korisnika Dropbox-a objavilo je na forumu veb sajta kompanije da spam dolazi na email adrese koje su registrovane isključivo za potrebe korišćenja Dropbox-a. Većina od 295 korisnika Dropbox-a koji su prijavili problem sa spamom su iz evropskih zemalja, Nemačke, Holandije i Velike Britanije.\nDropbox je posle toga uveo dodatne zaštitne mere kako bi sprečio da se ovako neto ponovo dogodi. Jedna od njih je dvostepena verifikacija koja će biti dostupna korisnicima tokom nekoliko narednih nedelja. Nalozi korisnika koji se odluče da koriste dvostepenu verifikaciju biće zaštićeni lozinkom i kodom koji se šalje na mobilni telefon korisnika prilikom prijavljivanja na nalog. Osim toga, Dropbox je ponudio korisnicima i novu stranicu na kojoj će moći da provere sve aktivne prijave na nalog. Novi automatizovani mehanizmi koje je uveo Dropbox trebalo bi da pomognu u otkrivanju sumnjivih aktivnosti. Pored svega toga, servis će povremeno tražiti od korisnika da promene lozinke (npr. ukoliko se ona koju je odabrao korisnik često koristi ili u slučaju kada korisnik dugo nije menjao lozinku).\nDropbox je savetovao korisnicima da ne koriste iste lozinke za više sajtova, jer u slučaju kada je ugrožena bezbednost jednog naloga mogu biti ugroženi i ostali nalozi korisnika.


Vučić: Simens će zaposliti još 220 ljudi u Subotici (video) - Sputnjik Srbija\n21:22 24 Oktobar 2020\n© Foto : Kancelarija Vlade Srbije za sarasnju s medijima\n13:25 27.07.2015 (osveženo 16:19 05.10.2015) Preuzmite kraći link\n„Simens je danas objavio da će zaposliti još 220 ljudi u svojoj fabrici u Subotici. Oni to rade zbog profita, ali i odlične radne snage u Srbiji. Ovde smo sa ostalim privrednicima razgovarali o našim ekonomskim merama i o težem ali sigurnijem putu u budućnost, koji smo izabrali. Još jedna kompanija je danas izrazila interes da investira u Srbiji i zaposli dve do tri hiljade ljudi“, izjavio je premijer u Minhenu nakon sastanka sa nemačkim privrednicima.\nPremijer je posetu Minhenu započeo učešćem na Biznis forumu, gde je razgovarao sa predstavnicima tridesetak bavarskih preduzeća, među kojima su Simens, Erbus Difens end Spejs, Tenis, Osram, Filip Moris i druga.\nObraćajući se medijima nakon Biznis foruma, premijer Vučić je istakao da je Bavarska jedna od ekonomski najjačih pokrajina u Nemačkoj i da očekuje velike efekte od ove posete.\nImamo suficit sa Bavarskom\nSa privrednicima je razgovarano i o ekonomskim merama koje sprovodi Srbija, uz ocenu da oni veoma poštuju mere fiskalne konsolidacije i ekonomske reforme u Srbiji, rekao je Vučić, istakavši da će Srbija ostati na tom putu kako bi se pridružila razvijenim evropskim zemljama.\n„Imamo još mnogo toga da učimo da bismo radili kao Nemci ili Bavarci, mi to ne krijemo. Ne tražimo milostinju i novac, mi samo tražimo nečije znanje, želimo da učimo, da napredujemo i siguran sam da je to dobar put“, rekao je Vučić.\nPodsetivši da je Bavarska druga ekonomski najmoćnija pokrajina u Nemačkoj i jedna od najmoćnijih u svetu, Vučić je naveo da Srbija sa tom nemačkom pokrajinom ima godišnju razmenu od 734 miliona evra, a da izvozi robu u vrednosti od 462 miliona evra.\n„To što izvozimo zasluga je naših radnika, ali i nemačke pameti jer izvoze preduzeća poput Simensa… Ono što su nemačke kompanije zaposlile i napravile kao proizvode bavarskih kompanija u Srbiji, to se izvozi u velikom obimu u Bavarsku i zato imamo suficit u trgovini sa Bavarskom“, rekao je Vučić.\nsuficit, Zapošljavanje, investicije, Simens, Aleksandar Vučić, Horst Zehofer, Srbija, Bavarska, Nemačka